title: Saksanniemen marssi

text:
21. Eläköön siis Saksanniemi,
valkoinen sen henki.
Eläköhön mielissä
se meidän lapsienki’.
Hei …


title: Diplekseri

text: Diplekseri on passiivinen, yli-/alipäästösuodin, jolla voidaan yhdistää tai erottaa kahdella eri taajuusalueella olevat signaalit samassa siirtolinjassa (esimerkiksi 145 MHz ja 430 MHz).


title: Diplekseri

text: Radioamatöörikäytössä voidaan diplexeriä käyttää yhdistämään kahden eri taajuusalueen radiot, yhteen kaksoistaajuuden antenniin.


title: Diplekseri

text: Samalla taajuusalueella toimivaa signaalierotinta kutsutaan duplekseriksi. Tämä mahdollistaa yhtäaikaisen lähetyksen ja vastaanottamisen samassa siirtolinjassa. Duplekseri on yleensä rakenteeltaan ylipäästö + kaistanesto- ja alipäästö+kaistanestosuodin. Taajuuksien erotus Suomessa on yleisesti 4,6 MHz ja 5 MHz ja UHF alueella 9 MHz tai 9,6 MHz. Myös muita erotuksia on käytössä, kuten radioamatöörien käyttämä 600 kHz.


title: Juottojärvi

text: Juottojärvi on Pirkanmaalla Nokialla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Juottojärvi on osa Laajanojan valuma-aluetta.


title: Juottojärvi

text: Järvi on 300 metriä pitkä, 200 metriä leveä ja sen pinta-ala on 3,9 hehtaaria. Järveen laskee kolme ojaa, joista kaksi ovat viereisen suon kuivatusojia ja kolmas Kalliojärven lyhyt laskuoja. Järven oman lähialueen valuma-alue on pieni ja suuri osa valuma-alueesta muodostuu Kalliojärvestä ja sen yläpuolisesta valuma-alueista. Tästä johtuu, että veden laskennallinen viipymä järvessä on 118 vuorokautta. Järven rantaviivan pituus on 900 metriä. Järvi on autio ja se jää kokonaan luonnonsuojelualueen sisälle. Järvelle ei johda tietä, mutta Kalliojärven laskuojan ylittää polku.


title: Juottojärvi

text: Juottojärven vedenlaatua on tutkittu vuosina 1991 ja 1999–2015. Vielä 1990-luvulla vedenväri oli ruskeaa ja sen happamuustaso oli alhainen eli vesi oli hapanta. Juottojärvi kuuluu Alisenjärven reittiin, joka valittiin vuonna 1991 pääkohteeksi valtion happamoituneiden vesistöjen tutkimusprojektiin. Projektin puitteissa sekä Juottojärven yläpuolista Kalliojärveä kalkittiin vuosina 1998 ja 2003 että sen yläpuolista Ruokejärveä vuosina 2001, 2007 ja 2014. Kalkituksien alettua veden happamuustaso kohosi normaaliksi ja järven puskurikyky happamoitumista vastaan koheni tyydyttäväksi. Kalkituksen vaikutuksien vähennyttyä happamuustaso on palannut happaman puolelle. Tähän eivät ole vaikuttaneet enää myöhemmätkään kalkitukset. Riippuen vesinäytteiden oton ajankohdasta, joka on ollut joko alkutalvea tai alkusyksyä, veden sisältävien ravinteiden määrässä on ollut hieman vaihtelua. Sulamis- ja huuhtoutumisvesien tuomat ravinteet ja humus ovat silloin värjänneet veden ruskeaksi. Järvi on ravinteiden osalta karun tai lievästi rehevöityneen järven tasolla. Järvessä muodostuu lämpötilakerrostumista kesäisin ja talvisin. Syksyn ja kevään täyskierto jää vain osittaiseksi, jolloin alusvesi on ollut säännöllisesti hapetonta. Hapettomuus aiheuttaa alusveden syvänteessä sisäistä kuormitusta, kun ravinteet pääsevat liukenemaan takaisin veteen järven sedimenteistä. Järven vedenlaatu on muuten hyvä.


title: Juottojärvi

text: Juottojärvi kuuluu Natura 2000 -verkostossa Nokian Kaakkurijärviin ja muodostavat siellä yhdessä itäisen Ylisenlammin, Heinäjärven (osa), Porrasjärven, Pienen Porrasjärven ja Kalliojärven kanssa yhteisen enklaavin. Siihen kuuluvat myös osa Pitkäjärven ympäristöstä ja kaikki Ruokejärven ympäristöt.


title: Juottojärvi

text: Kalmbergin kartastossa vuodelta 1855–1856 Porrasjärven rantaviiva seuraa nykyistä rantaa muuten hyvin, mutta siinä järven pohjoisosan rantaviiva näyttää seuraavan myös Juottojärven rantaviivaa. Tämän kartan mukaan vaikuttaa siltä, että Porrasjärvellä ja Juottojärvellä olisi ollut yhteinen historia, joka olisi pienen järvenlaskun seurauksena eriytynyt. Mikäli kyseessä ei ole ollut kartoittajan virhe, on se uskottavaakin järvien verrattain pienen 40 senttimetrin korkeuseron vuoksi. Samassa kartassa pohjoista lahtea kutsutaan ”Juotto-järveksi”.


title: CivilizationEDU

text: CivilizationEDU on kehitteillä oleva opetuspeli. Se on muunnelma vuonna 2010 julkaistusta vuoropohjaisesta "Civilization V" -strategiapelistä. "CivilizationEDU" on tarkoitus julkaista vuoden 2017 syksyllä.


title: Vikersund Hoppsenter

text: Vikersund Hoppsenter on lentomäen ja seitsemän hyppyrimäen muodostama mäkihyppystadion Vikersundissa Modumin kunnassa Norjassa.


title: Vikersund Hoppsenter

text: Vikersundissa on hypätty mäkeä vuodesta 1894 alkaen. Vuonna 1936 Vikersund Hoppsenterin alueelle rakennettiin ensimmäinen hyppyrimäki, joka on tätä nykyään maailman suurin lentomäki.


title: Vikersund Hoppsenter

text: Vuonna 1988 rakennetiin lentomäen viereen normaalimäki seuraavan vuoden Norjan mestaruuskilpailuita varten. Normaalimäen K-piste sijaitsi 90 metrissä ja HS-piste 100 metrissä. Elokuussa 2008 aloitettiin neljän miljoonan euron rakennusprojekti normaalimäen suurentamiseksi suurmäeksi. Remontti valmistui jo marraskuussa. Remontissa K-piste siirtyi 105 metriin ja HS-piste siirtyi 117 metriin. Mäkeä on käytetty useasti eri kansainvälisissä ja kansallisissa kilpailuissa.


title: Vikersund Hoppsenter

text:
Mäkiennätyksen 124,5 metriä on hypännyt Kim René Elverum Sorsell.
Naisten mäkiennätyksen 122,0 metriä on hypännyt Daniela Iraschko-Stolz.
Vuonna 2010 K65-mäki purettiin uuden lentomäen tieltä pois. Kesällä 2014 K45-mäen alastulorinteeseen asennettiin muovitus, kun K25- ja K15-mäissä muovitus on ollut jo pitkän aikaa. K10-mäessä ei ole muovitusta, kun taasen Bringsverdbakkenissa on muovitus. Lokakuussa 2016 aloitettiin rakentamaan uutta K65-mäkeä.


title: Panhellenia

text: Panhellenia () eli ”Yhdistyneitten kreikkalaisten juhlat” olivat antiikin Ateenassa vietetyt juhlat. Ne perusti keisari Hadrianus vuonna 132 jaa. Ensimmäiset juhlat saatettiin kuitenkin viettää vasta vuonna 137 jaa. Juhlat järjestettiin joka neljäs vuosi, ja niiden tiedetään olleen olemassa ainakin vielä vuonna 250 jaa. Panhellenia-juhlat ja niiden nimi perustuivat Hadrianuksen perustamaan kreikkalaisten kaupunkien liittoon Panhellenioniin.


title: Panhellenia

text: Juhliin liittyi Ateenaan rakennettu Panhellenion, joka oli Zeus Panhellenioksen ja Hera Panhellenian pyhäkkö.


title: Laura Hyppönen

text: Laura Hyppönen on suomalainen elokuvaohjaaja. Hän syntyi Neuvostoliitossa, vietti lapsuutensa Suomessa, opiskeli elokuvaohjaajaksi Tanskassa ja on asunut Isossa-Britanniassa 2000-luvun alusta lähtien. Hänen ensimmäinen pitkä elokuvansa on "Live East Die Young" (2012), joka oli ehdolla parhaaksi elokuvaksi Raindance-elokuvajuhlilla ja Dinardin elokuvajuhlilla. Ranskalainen jakeluyhtiö Reel Suspects on julkaissut elokuvan iTunesissa. Kymmenosainen lyhyiden monologielokuvien sarja "Ten Faces of Anna" (2014) esitettiin Stanley Picker Galleryssä Lontoossa. Sarjan toisessa episodissa esiintyvä Annarose Cattanach palkittiin parhaana näyttelijänä pariisilaisella ASVOFF-festivaalilla (A Shaded View on Fashion Film).


title: -51°C

text: -51°C on kosketinsoittaja Esa Kotilaisen vuonna 2010 julkaistu studioalbumi. Kotilainen on säveltänyt, esittänyt, sovittanut, äänittänyt ja miksannut levyn.


title: -51°C

text: Kaikki kappaleet säveltänyt Esa Kotilainen.


title: Yle Ođđasat

text: Yle Ođđasat (’Yle Uutiset’) on Yleisradion oma saamenkielinen uutislähetys, joka keskittyy Suomessa asuvien saamelaisten asioihin ja suomalaisen yhteiskunnan ilmiöihin. Lähetys tuotetaan Ylen saamenkielisessä toimituksessa Inarissa, ja se esitetään Yle TV1 -kanavalla arki-iltapäivisin. Ohjelma näkyy koko maassa, ja sitä voi katsoa myös Yle Areenassa. Uutiset tekstitetään suomeksi.


title: Yle Ođđasat

text: "Yle Ođđasat" juonnetaan tavallisesti pohjoissaameksi, joka on saamelaiskielistä yleisin. Kokeilumielessä uutiset on toimitettu joskus koltansaameksi.


title: Yle Ođđasat

text: Uutistenlukijoina ovat toimineet pohjoissaamea puhuvat Kaisa Aikio (Yle Sápmin tv-päällikkö) ja Inger-Elle Suoninen. Vuoden 2018 alusta heidän lisäkseen uutisia ovat lukeneet koltansaamenkielinen Sara Wesslin ja inarinsaamenkielinen Martta Alajärvi.


title: Yle Ođđasat

text: "Yle Ođđasat" -televisiouutisia alettiin tehdä vuonna 2013. Ne ovat osa Ylen saamenkielistä uutistarjontaa, johon kuuluvat myös saamenkieliset radiouutiset ja verkkosivut sekä arki-iltaisin lähetettävät yhteispohjoismaiset "Ođđasat"-televisiouutiset.


title: Raili Ala-Haavisto

text: Raili Tellervo Ala-Haavisto o.s. Paaso (s. 3. tammikuuta 1940 Kuivaniemi) SHO, VTL, FT on Di-anoigostisen järjestelmän luoja.


title: Raili Ala-Haavisto

text: Kuopion yliopiston yhteiskuntatieteellisessä tiedekunnassa esitettiin 18.5.2001 tarkastettavaksi hänen väitöskirjansa "Di-anoigostinen järjestelmä: Filosofis-teoreettinen diagnostinen käsitteistö hoitotyöhön ja hoitotieteeseen". Vastaväittäjänä oli professori Arja Isola Oulun yliopistosta, ja väitöstilaisuuden valvojana professori Pirkko Meriläinen Kuopion yliopistosta. Ala-Haavisto on kirjoittanut sairaanhoidon oppimateriaalia, lehti- yms. julkaisuja, sekä useita sukukirjoja.


title: Raili Ala-Haavisto

text: Raili Ala-Haavisto on Hannes Paason ensimmäisen avioliiton nuorin lapsi. Hän avioitui vuonna 1981, ja avioliitosta on yksi tytär.


title: Timo Kuparinen

text: Timo Kuparinen (30. huhtikuuta 1946 Jyväskylä – 8. syyskuuta 2016 Helsinki) oli Yleisradion radio- ja tv-toimittaja.


title: Timo Kuparinen

text: Kuparinen aloitti radion Tänään iltapäivällä -ohjelman kesätoimittajana vuonna 1971 ja jo samana vuonna hän sai vakituisen radiotoimittajan tehtävän. Vuonna 1980 hän siirtyi television uutistoimitukseen – ensin perustoimittajaksi, myöhemmin toimitussihteeriksi ja vuonna 1988 politiikan erikoistoimittajaksi. Erityisesti hän seurasi tässä tehtävässä työmarkkinoiden tapahtumia. Usein hänen raporttinsa aiheesta olivat suoria lähetyksiä neuvottelujen kulusta, lakoista ja niiden sovittelusta. Myös vaalien tulosseurannassa hän oli useita kertoja. Eläkkeelle hän jäi vuonna 2002.


title: Melinda Kinnaman

text: Melinda Rosalie Kinnaman (s. 9. marraskuuta 1971 Tukholma, Ruotsi) on ruotsalainen näyttelijä. Hän teki elokuvadebyyttiinsä 13-vuotiaana elokuvassa "Elämäni koirana" (1985). Vuosina 1991–1994 Kinnaman opiskeli Tukholman teatterikoulussa. Valmistumisen jälkeen hän on näytellyt Kuninkaallisessa draamateatterissa, jossa Kinnaman on näytellyt muun muassa monissa klassikko-esityksissä kuten: "Iphigenia in Aulis" (1995), "Kuinka äkäpussi kesytetään" (1997), "Kirsikkapuisto" (1997), Jean-Paul Sartren "No Exit" (2000), "Woyzeck" (2003), "Venetsian kauppias" (2004) sekä "Bernarda Alban talo" (2008). Hän on myös taitava akrobaatti.


title: Melinda Kinnaman

text: Kinnaman on näytellyt muun muassa elokuvissa "Ormens väg på hälleberget" (1986), "The Father" (1987), "The Wild Duck" (1987), "Söndagsbarn" (1992), "Mary, Mother of Jesus" (1999) sekä televisiosarjoissa "The Way Home" (1989) ja "Modus" (2015–).


title: Melinda Kinnaman

text: Kinnamanin vanhemmat ovat molemmat yhdysvaltalaisia, ja he muuttivat Ruotsiin ennen kuin tämä syntyi. Melinda Kinnamanin velipuoli on näyttelijä Joel Kinnaman.


title: Harold Robbins

text: Harold Robbins (alun perin "Harold Rubin", 21. toukokuuta 1916 New York – 14. lokakuuta 1997 Palm Springs, Kalifornia) oli yhdysvaltalainen bestsellerkirjailija. Hänen aihepiirinsä oli rikkaiden ja kuuluisien ihmisten päihteiden ja seksisuhteiden täyttämä elämä. Hän kirjoitti kolmisenkymmentä romaania, joita kriitikot eivät arvostaneet mutta joita myytiin hänen elinaikanaan yhteensä noin 750 miljoonaa kappaletta.


title: Harold Robbins

text: Robbins tunnettiin siitä, että hän sepitti tarinoita myös omasta elämästään. Hän väitti syntyneensä Francis Kane -nimiseksi pojaksi Manhattanin rankalla Hell’s Kitchenin alueella ja varttuneensa katolisessa orpokodissa. Todellisuudessa hän oli keskiluokkaisen juutalaisperheen esikoispoika, jonka äiti kuoli synnytyksen jälkeen ja apteekkari-isä meni naimisiin ja sai uuden vaimonsa kanssa vielä kolme lasta.


title: Harold Robbins

text: 1930-luvun lamavuosina Robbins kävi high schoolin ja pääsi töihin päivittäistavarakaupan varastokirjanpitäjäksi. Hän itse kertoi toimineensa elintarvikkeiden tukkumeklarina, tulleensa näin miljonääriksi jo parinkymmenen vuoden iässä ja menettäneensä omaisuutensa huonoilla sokerikaupoilla.


title: Harold Robbins

text: Seuraavaksi Robbins sai ensimmäisen vaimonsa perheen suhteilla töitä Universal -elokuvayhtiöstä. Siellä hän löi vetoa, että osaisi kirjoittaa vähintään yhtä hyviä tarinoita kuin ne, joista tehtiin elokuvia. Hänen seksuaalisesti uskaliaasta esikoiskirjastaan "Never Love a Stranger" tuli heti menestys, ja kolmannen kirjan "A Stone for Danny Fisher" jälkeen hän jätti päivätyönsä Universalilla.


title: Harold Robbins

text: Robbinsista tuli yksi maailman rikkaimmista kirjailijoista, jolla oli asunnot Yhdysvaltojen lisäksi Ranskan Rivieralla ja Meksikon Acapulcossa. Hän omisti useampia Rolls-Royceja, Jensen-urheiluautoja ja luksusveneitä. Erityisesti toisen avioliittonsa aikana (Grace Palermo, 1960-luvun puolivälistä 1990-luvun alkuun) Harold Robbins tuli tunnetuksi rankan ylellisestä ja elostelevasta elämäntavastaan, johon kuuluivat seksiorgiat, huumeet ja uhkapeli.


title: Harold Robbins

text: Elämänsä viimeiset 15 vuotta Robbins vietti pyörätuolissa ja lähes puhekyvyttömänä. Hänen kolmas vaimonsa auttoi häntä kirjoittamisessa ja julkaisi miehensä kuoleman jälkeen muistelmansa.


title: Harold Robbins

text: Robbins kuoli sairauskohtaukseen 81-vuotiaana Kalifornian Palm Springsissä.


title: Harold Robbins

text: Jo Robbinsin ensimmäinen romaani "Never Love a Stranger" tehtiin elokuvaksi nimeltä "Älä luota muukalaiseen" (1958), jonka tuotannossa Robbins oli mukana. Vuoden 1952 romaanista "A Stone for Danny Fisher" tehtiin Elvis Presley -elokuva "Kitara kainalossa" (1958). Romaanista "Rahantekijät" syntyivät elokuvat "Tyydyttämättömät" (1963) ja "Kostaja Nevada Smith" (1966). Muita Robbinsin tarinaan pohjautuvia elokuvia ovat "Stiletto" (1969), "Betsy" (1978), "Hurjat seikkailijat" (1970) ja "Kultanainen" (1983).


title: Harold Robbins

text: Robbins oli elokuva- ja televisiobisneksessä mukana myös rahoittajana ja tuottajana. Hän oli taustalla muun muassa Jean-Luc Godardin elokuvan "Keskipäivän aave" tuotannossa.


title: Oggebbio

text:
Oggebbio on kunta Pohjois-Italiassa Verbano-Cusio-Ossolan maakunnassa Piemonten alueella.
Oggebbion naapurikunnat ovat Aurano, Brezzo di Bedero, Cannero Riviera, Castelveccana, Ghiffa, Porto Valtravaglia ja Premeno.


title: Baceno

text:
Baceno on kunta Pohjois-Italiassa Verbano-Cusio-Ossolan maakunnassa Piemonten alueella.
Bacenon naapurikunnat ovat Crodo, Formazza, Premia ja Varzo sekä sveitsiläiset Binn ja Grengiols.


title: Luottomies

text: Luottomies on Yle Areenassa julkaistava suomalainen komediasarja, jonka pääosissa näyttelevät Antti Luusuaniemi ja Kari Ketonen. Sarjan noin kymmenminuuttiset jaksot on tehty ensisijaisesti internetissä julkaistavaksi, mutta sen jaksoja on esitetty vaihtelevina esitysaikoina myös Yle TV2:lla.


title: Luottomies

text: Lauri Nurksen ohjaama kahdeksanosainen ensimmäinen tuotantokausi julkaistiin 11. marraskuuta 2016. Kahdeksanosainen Jalmari Helanderin ohjaama toinen kausi julkaistiin 26. joulukuuta 2018. Jouluksi 2017 sarjasta julkaistiin 21 minuuttinen joulujakso.


title: Luottomies

text: "Luottomies" kertoo takaisin Suomeen muuttaneen entisen rauhanturvaajan Juhiksen (Ketonen) ja lääkärikeskus Kimalaisen työterveyslääkärin Tommin (Antti Luusuaniemi) arjesta naapureina. Juhis saa houkuteltua Tommin erilaisiin jaksoittain vaihtuviin kommelluksiin.


title: Luottomies

text: Luottomiehestä julkaistiin 23. joulukuuta 2017 21 minuutin kestoinen joulujakso. Jaksossa olivat mukana kaikki keskeisissä rooleissa ensimmäisissä kahdeksassa jaksossa mukana olleet näyttelijät.


title: Luottomies

text: Jaksossa Tommin joulunvietto on epäonnistumassa, kun Tommin serkku perheineen on tulossa kylään. Serkun miehen antama joululahja Tommin tyttärelle saa Tommin innostumaan ja Tommi joutuukin turvautumaan Juhiksen apuun saadakseen lahjan itselleen.


title: Bigelow Expandable Activity Module

text: Bigelow Expandable Activity Module (BEAM) on Bigelow Aerospacen kehittämä kokeellinen kokoonpuhallettava avaruusasemamoduuli. Se laukaistiin avaruuteen 10. huhtikuuta 2016. 16. huhtikuuta se kiinnitettiin Kansainväliseen avaruusasemaan. Paineistus ja laajentaminen suoritettiin 25. toukokuuta.


title: Bigelow Expandable Activity Module

text: Kokeellista moduulia käytetään vain testausluotoisesti eli se ei ole osa pysyvää oleskelutilavuutta.


title: Bigelow Expandable Activity Module

text: Pehmeä seinäinen moduuli on massaltaan noin 1,4 tonnia, 4 metriä pitkä ja 3,2 metriä halkaisijaltaan.


title: Lumo (lehti)

text: Lumo - lehti tarkoittaa seuraavia


title: Lumo (lehti 2015)

text: Lumo on vuonna 2015 perustettu luontokuvaukseen erikoistunut lehti, jota julkaisee Lumo Publishing. Lehti ilmestyy kuusi kertaa vuodessa, ja sen päätoimittaja on Raisa Tasanto. Lehden vakituiseen avustajakuntaan kuuluvat muun muassa Hannu Hautala ja Markku Varesvuo. Lehti ilmestyy sekä paperiversiona että e-lehtenä. E-lumo ilmestyy myös englanniksi.


title: Robbins

text: Robbins on muun muassa seuraavien henkilöiden sukunimi:


title: Martti Arkko

text: Martti Arkko (s. 6. elokuuta 1939 Viipuri) on suomalainen Mikkelissä asuva kuvittaja, graafikko ja taidemaalari. Arkko on kuvittanut useita luonto- ja eräkirjoja, suunnitellut kirjojen kansia, ulkoasuja sekä piirtänyt ja maalannut eräaiheisia tauluja ja muotokuvia. Hän on tehnyt erityisesti luontoaiheisia töitä. Piirtämisen hän aloitti jo nuorena eläinkuvilla, joista varsinkin kissa ja kettu olivat mieliaiheita. Hän on kuvittanut mm. Olli Aulion toimittamat kirjat "Vapaa-ajan kalastaja" ja "Suuri Retkeilykirja", joissa on yli 3 000 yksittäistä ja ainutlaatuista piirroskuvaa. "Vapaa-ajan kalastaja" -kirjasta otettiin useita painoksia. Se käännettiin myös venäjäksi, ja käännös toimitettiin silloiseen Neuvostoliittoon yhtenä isona toimituseränä. Survival- ja luontoharrastusten innoittamana Arkko kuvitti useita alan teoksia. Myös useissa 1970 – 2000 lukujen erä- ja kalastuslehdissä sekä kokoomateoksissa ("Eränkävijä" ja "Erämaailma") on ollut Arkon kuvituksia.


title: Martti Arkko

text: Martti Arkon kokonaan kuvittamia teoksia:


title: Tikkurilan urheilupuisto

text: Tikkurilan urheilupuisto on Vantaan Viertolassa sijaitseva urheilupuisto, johon kuuluu jäähalli Trio Areena, kaksi tekonurmikenttää, uimahalli ja urheilutalo Trio Sport Center, jossa on esimerkiksi palloiluhalli, keilahalli ja tatami. Urheilupuisto sijaitsee Valkoisenlähteentiellä. Trio Areena on Kiekko-Vantaan kotikenttä ja myös Tikkurilan Palloseuran kotikenttä sijaitsee Tikkurilan urheilupuistossa.


title: Auvo Vappula

text: Auvo Juhani Vappula (s. 24. lokakuuta 1934 Helsingin maalaiskunta) on suomalainen insinöörikontra-amiraali evp, joka toimi Puolustusvoimien pääinsinöörinä.


title: Auvo Vappula

text: Vappulan vanhemmat olivat Niilo Vappula ja Helmi Könni, hänen puolisonsa on Anja Orvokki Vappula (o.s. Tanninen). Vappula tuli ylioppilaaksi 1954 ja valmistui diplomi-insinööriksi Teknillisestä korkeakoulusta 1962. Hän toimi Merivoimien esikunnan laivanrakennusosaston vs. päällikkönä 1967–1970, laivaosaston päällikkönä 1970–1981, alustekniikan tarkastajana 1979–1990, Merivoimien yli-insinöörinä 1990–1991 ja Puolustusvoimien pääinsinöörinä 1991–1994.


title: Jake Roberts

text: Aurelian Smith Jr. (s. 30. toukokuuta 1955 Gainesville, Texas) on yhdysvaltalainen entinen showpainija. Hänet tunnettiin painikehässä nimellä Jake "The Snake" Roberts. Roberts aloitti uransa vuonna 1975.


title: Jake Roberts

text: Roberts teki ensiesiintymisensä World Wrestling Federationissa maaliskuussa 1986. Hänellä oli tapana ottaa kehään mukaan kuningaskobra. Yleensä Roberts usutti käärmeensä vastustajan kimppuun ottelun lopuksi.


title: Tien päällä

text: Tien päällä voi tarkoittaa seuraavia:


title: Tiikerinsilmä (elokuva)

text: Tiikerinsilmä ("Eye of the Tiger") on Richard C. Sarafianin ohjaama yhdysvaltalainen toimintaelokuva vuodelta 1986. Siinä syyttömänä vankilassa istunut mies (Gary Busey) palaa kotikaupunkiinsa, jota hallitsee sheriffin (Seymour Cassell) sijasta ikävä moottoripyöräjengi.


title: Tiikerinsilmä (elokuva)

text: "Video-oppaassa" vuodelta 1994 Sam Inkinen kuvaa elokuvan sisältöä sanoilla ”murhia ja kostoa raivopäisen lahtauksen hengessä”. Hän antaa "Tiikerinsilmän" yhdeksän ja puoli minuuttia lyhennetylle VHS-tallenteelle yhden tähden viidestä sekä erikoismaininnan ”Erittäin Huono Elokuva”.


title: Samuel Wacklin

text: Samuel Wacklin (marraskuussa 1710 Oulu – 19. marraskuuta 1780 Laihia) oli suomalainen kirkkoherra, suomentaja ja herrnhutilaisuuden kannattaja.


title: Samuel Wacklin

text: Wacklinin vanhemmat olivat Oulun postimestari Mikael Wacklin (k. 1737) ja Helena Paldanius. Hän kävi Oulun triviaalikoulua ja pääsi ylioppilaaksi Turussa 1727.


title: Samuel Wacklin

text: Wacklin oli Oulun triviaalikoulun apologistana 1730–1731 ja kotiopettajana kuninkaallisen sihteerin Jakob Wilden perheessä Tukholmassa 1731–1734. Hänestä tuli sitten Turun linnansaarnaaja 1735 ja Laihian kirkkoherra 1746. Wacklin oli synodaaliväitöksen respondenttina pappeinkokouksessa Turussa 1739. Hänet tuomittiin virantoimituksesta pidätettäväksi yhden vuoden ajaksi, mutta hänet armahdettiin 1767.


title: Samuel Wacklin

text: Samuel Wacklin oli naimisissa vuodesta 1736 Turun linnansaarnaajan Petter Forteliuksen (1705–1735) lesken Elisabet Björmanin (k. 1791) kanssa. Wacklinin veljiä olivat muotokuvamaalari Isak Wacklin (1720–1758) ja oululainen kauppias ja laivanvarustaja Mikael Wacklin (k. 1763).


title: Kristiina Drews

text: Kristiina Drews (s. 1952) on suomalainen kielenkääntäjä. Hän on työskennellyt suomentajana vuodesta 1979 ja häneltä on julkaistu noin sata käännöstä englannista suomeen.


title: Kristiina Drews

text: Drews on suomentanut pääasiassa englanninkielistä kirjallisuutta, muiden muassa Margaret Atwoodin, Julian Barnesin ja Ali Smithin teoksia. Hän on kääntänyt myös näytelmiä ja musikaaleja Jukka Virtasen kanssa. Musikaaleista tunnetuimpia suomennoksia ovat "Les Misérables", "West Side Story", "Saturday Night Fever" ja "The Producers".


title: Kristiina Drews

text: Vuonna 1989 Drews sai valtion kääntäjäpalkinnon ja vuonna 1998 Mikael Agricola -palkinnon. Tammikuussa 2015 hän sai Gummeruksen Kaarlen päivän tunnustuksen englanninkielisen kaunokirjallisuuden ja erityisesti Vladimir Nabokovin teoksen "Kalvas hehku" suomentamisesta. Drews on ollut Suomen kääntäjien ja tulkkien liiton hallituksen jäsen 1990–2006 ja valtion kirjallisuustoimikunnan jäsen 2007–2012, 2017–2018 ja 2019–2020.


title: Kristiina Drews

text: Drewsin puoliso on kuvanveistäjä Antero Toikka. Heillä on neljä lasta.


title: Carl Tuderus

text: Carl (Carolus Danielis) Tuderus (noin 1675 – 25. maaliskuuta 1745 Laukaa) oli suomalainen kirkkoherra joka toimi pappina Keski-Suomessa isovihan venäläismiehityksen aikana 1710-luvulla.


title: Carl Tuderus

text: Tuderuksen vanhemmat olivat Tervolan kappalainen Daniel Tuderus (k. 1687) ja hänen toinen puolisonsa Brita Camron. Hän pääsi ylioppilaaksi Turussa 1696 ja Uppsalassa 1704. Tuderus vihittiin papiksi Turun hiippakunnassa 1707.


title: Carl Tuderus

text: Tuderus oli apulaispappina Kokkolassa vuodesta 1707 ja Laukaan pitäjänapulaisena Viipurin hiippakunnassa vuodesta 1710 noin vuoteen 1714. Hänestä tuli Viitasaaren pitäjänapulainen 1716 ja hän oli Viitasaaren vt. kirkkoherrana 1720–1721. Tuderus oli sitten Kangasniemen kappalaisena vuodesta 1724 ja Laukaan kirkkoherrana vuodesta 1729.


title: Carl Tuderus

text: Carl Tuderus oli naimisissa vuodesta 1713 Laukaan kirkkoherran Johan Siniuksen (k. 1729) tyttären Magdalena Siniuksen (k. 1760) kanssa. Heidän poikiaan olivat Laukaan kirkkoherra Johan Tuderus (1713–1785), porvoolainen kauppias Gabriel Tuderus (1716–1764), Kuopion kirkkoherran apulainen Karl Tuderus (k. 1742), Saarijärven kappalainen Jakob Tuderus (noin 1716–1787), laukaalainen tilallinen Daniel Tuderus (1725–1800) ja oululainen kauppias, raatimies ja valtiopäivämies Fredrik Tuderus (1727–1808). Perheen kasvattipoika oli Joroisten kirkkoherra Daniel Tuderus (1721–1769).


title: Johan Wilhelm Tuderus

text: Johan Wilhelm Tuderus (24. syyskuuta 1786 Ilomantsi – 27. kesäkuuta 1810 Tukholma) oli suomalainen filosofian maisteri, asessori ja kirjallisuuden ruotsintaja.


title: Johan Wilhelm Tuderus

text: Tuderuksen vanhemmat olivat Leppävirran kirkkoherra Gabriel Tuderus (1754–1805) ja hänen ensimmäinen puolisonsa Maria Molander. Hän kävi Kuopion triviaalikoulua ja Porvoon lukiota ja pääsi ylioppilaaksi Turussa 1802. Tuderus opiskeli Turun akatemiassa ja valmistui filosofian maisteriksi 1805.


title: Johan Wilhelm Tuderus

text: Tuderus oli sotasihteerinä 1808. Hän muutti Tukholmaan ja toimi asessorina. Tuderus käänsi ruotsin kielelle logiikan oppikirjan ja Jean-Jacques Rousseaun teoksia.


title: Pollen

text: Pollen voi tarkoittaa ainakin seuraavia:


title: Laivakronometri

text: Laivakronometri on erikoisvalmisteinen, hyvin tarkkakäyntinen kello, jota käytetään laivoissa astronomiseen navigointiin pituusasteen määrittämiseksi merellä. Kun sellainen 1700-luvulla saatiin kehitetyksi, se oli suuri tekninen saavutus, sillä pitkillä merimatkoilla ajan tarkka mittaus oli navigoinnin vuoksi välttämätöntä. Ensimmäinen todellinen kronometri oli yhden keksijän, John Harrisonin elämäntyö, jota hän kehitteli 31 vuotta tehden kokeita. Kun hän lopulta sai sen käyttökelpoiseksi ja hyväksytyksi, se mullisti merenkulun ja vauhditti osaltaan tutkimusmatkoja sekä myös siirtomaiden valloituksia.


title: Laivakronometri

text: Nimitys "kronometri" on muodostettu kreikan kielen aikaa tarkoittavasta sanasta "khronos" (χρονος) sekä mittaamista tarkoittavasta sanasta "metros" (μέτρος). Tiettävästi ensimmäisenä sitä käytti saksalainen professori Matthias Wassmut vuonna 1684 eräässä teoreettisessa tutkielmassaan. Nykyään kronometrilla tarkoitetaan testattua ja sertifioitua kelloa, joka täyttää säädetyt tarkkuusvaatimukset. Sveitsissä voimassa olevien säädösten mukaan sana "chronometer" saa olla merkittynä Sveitsin virallisen kronometrien testausinstituutin (COCS) sertifioimiin kelloihin.


title: Laivakronometri

text: Paikan määrittämiseksi maan pinnalla on välttämätöntä ja riittävää tuntea leveysaste, pituusaste ja korkeus merenpinnasta. Viimeksi mainittuun ei kuitenkaan meren pinnalla kulkevissa aluksissa tarvitse kiinnittää huomiota. Aina 1750-luvulle saakka tarkka navigointi merellä, kun maata ei ollut näkyvissä, oli pituusasteen määrittämiseen liittyvien vaikeuksien vuoksi ratkaisematon ongelma. Merenkulkijat pystyivät kyllä määrittämään leveysasteen mittaamalla Auringon korkeuskulman keskipäivällä, toisin sanoen sen ollessaan korkeimmillaan taivaalla eli sen kulminoidessa. Pohjoisella pallonpuoliskolla se oli helposti määritettävissä myös yöllä tai käytännössä hämärän aikana mittaamalla Pohjantähden korkeuskulma horisontista. Pituusasteen määrittäminen sen sijaan edellytti ajan mittaamista tavalla, joka toimii myös merellä. Tähtitaivaan säännöllisten ilmiöiden tarkkailu, esimerkiksi Galilein ehdottama menetelmä Jupiterin kuiden pimennysten ja niistä laadittujen taulukoiden käyttämiseksi pituusasteen määrittämiseen ei laivan liikkeen vuoksi yleensä ollut merellä mahdollista. Vuonna 1514 Johannes Werner esitti Kuun ja jonkin muun taivaankappaleen välisen kulmaetäisyyden mittaamiseen perustuvan ratkaisuehdotuksen, jota myöhemmin paranneltiin vielä samoihin aikoihin kuin kronometri kehitettiin. Tarpeeksi tarkan kellon käyttöä pituusasteen määrittämiseen ehdotti ensimmäisenä hollantilainen tiedemies Gemma Frisius vuonna 1530, mutta kesti vielä kauan, ennen kuin ehdotus voitiin käytännössä toteuttaa.


title: Laivakronometri

text: Jotta kronometria voidaan käyttää pituusasteen määrittämiseen, se on asetettava näyttämään jonkin tunnetun paikkakunnan paikallista keskiaurinkoaikaa, tavallisimmin Greenwichin aikaa (GMT). Tästä seuraa, että kun laivan sijaintipaikalla on keskipäivä, toisin sanoen kun aurinko on sieltä katsottuna korkeimmillaan, kronometrin näyttämä aika osoittaa tämän sijaintipaikan ja Greenwichin meridiaanin välisen aikaeron, ja sen avulla voidaan laskea paikan pituusaste Greenwichin meridiaaniin nähden. Kun laivalla on kronometrin lisäksi on käytössä merenkulun almanakka ja trigonometriset taulukot, merenkulkijat voivat määrittää sijaintinsa, paitsi Auringon, myös Kuun, näkyvien planeetojen tai tähtien avulla milloin tahansa horisontin ollessa näkyvissä. Tarkoitukseen on valittu 57 kirkasta, nauttisen hämärän aikanakin näkyvää tähteä, joiden kulloisetkin sijainnit on ilmoitettu merenkulun almanakassa.


title: Laivakronometri

text: Sellaisen kellon rakentaminen, joka toimii luotettavasti merellä, oli vaikeaa. Vielä 1700-luvulla kellot olivat niin epätarkkoja, että ne saattoivat vuorokaudessa poiketa oikeasta ajasta jo useita minuutteja, ja laivoissa kuukausien merimatkojen jälkeen useita tuntejakin. Pituusasteen riittävän tarkka määrittäminen edellytti kuitenkin, että kellon oli näytettävä minuutin tarkkuudella oikeaa aikaa. Tarkempia olivat 1900-luvulle saakka heilurikellot. Tavallinen pelkkään painovoimaan perustuva heilurikello ei kuitenkaan merenkulkijoiden tarpeisiin kelvannut, sillä sen käyntiä häiritsi toisaalta laivan keinuminen aallokossa, toisaalta se, että painovoima vaihtelee suuruudeltaan noin 0,2 % eri puolilla maapalloa.


title: Laivakronometri

text:
Christiaan Huygens, joka vuonna 1656 oli keksinyt heilurikellon, teki vuonna 1673 Ranskassa Jean-Baptiste Colbertin toimeksiannosta ensimmäisen yrityksen laivakronometrin rakentamiseksi. Vuonna 1675 Huygens, jolle Ludvig XIV oli myöntänyt eläkkeen, keksi eräänlaisen kronometrin, jossa sen käyntiä säätävä heiluri oli korvattu liipottimella ja kierrejousella. Colbert myönsi keksinnölle patentin. Osoittautui kuitenkin, että merellä se ei ollut tarpeeksi tarkka navigointiin, mutta keksintö teki mahdolliseksi myöhemmin käyttöön tulleet tasku- ja rannekellot.
Sanaa kronometri ("chronometer") käytti ensimmäisenä Kielin yliopiston professori Matthias Wasmuth teoreettisessa tutkielmassaan "Arcanum Navarchicum" vuonna 1684. Myöhemmin sitä käytti kronometrin teoreettisessa kuvailussa englantilainen tiedemies William Derham vuonna 1713. Pääteoksessaan "Physico-theology, or a demonstration of the being and attributes of God from his works of creation" ("Fyysinen teologia, eli Jumalan olemassaolon ja ominaisuuksien osoittaminen hänen luomistyönsä perusteella") hän ehdotti myös, että umpinaisessa säiliössä oleva tyhjiö varmistaisi kellojen tarkemman käynnin. Yritykset toimivan laivakronometrin rakentamiseksi aloittivat Jeremy Thacker Englannissa vuonna 1714 ja Henry Sully Ranskassa kaksi vuotta myöhemmin. Vuonna 1726 Sully julkaisi teoksen "Une Horloge inventée et executée par M. Sulli" ("Herra Sullin keksimä ja toteuttama kello"), mutta sen enempää hänen kuin Thackerinkaan kello ei käynyt merellä tarpeeksi tarkasti aallokon heiluttaessa laivaa.


title: Laivakronometri

text: Vuonna 1714 Britannian parlamentti sääti lain, jolla luvattiin 20 000 punnan palkinto sille, joka keksisi luotettavan menetelmän laivan sijainnin pituusasteen määrittämiseksi 30 mailin (noin 48 kilometrin) tarkkuudella. Nykyrahassa tämä vastaa useita miljoonia puntia tai euroja. Yorkshireläinen puuseppä John Harrison ryhtyi toimiin vuonna 1730, ja vuonna 1735 hän sai valmiiksi kellon, joka perustui kahden vastakkaisiin suuntiin heilahtelevan palkin muodostanaan pariin, jonka liikkeeseen painovoima ja laivan liike eivät vaikuttaneet. Vuonna 1741 hän sai valmiiksi laivoissa käytettäviksi tarkoitetut kellot H1 ja H2, mutta hän totesi, että keskipakoisvoima vaikutti niihin sillä tavoin, etteivät ne olleet luotettavia merellä. Hänen kolmas yrityksensä, H3 vuodelta 1759, käytti uudenlaisia pyöreitä liipottimia, ja siihen sisältyi hänen keksimänsä bimetalliliuska ja koteloituja vierintälaakereita, joita vielä nykyäänkin paljon käytetään. Kuitenkaan edes H3 ei osoittautunut tarpeeksi tarkaksi, ja sen vuoksi Harrison päätyikin hylkäämään suurikokoiset koneet.


title: Laivakronometri

text: Harrison sai tarkkuusongelmat ratkaistuksi paljon pienemmässä H4-kronometrissaan vuodelta 1761. Se oli pitkälti suurikokoisen, 12 cm:n läpimittaisen taskukellon näköinen. Vuonna 1761 Harrison julkisti H4:n saadakseen luvatun 20 000 punnan palkinnon. Hänen kronometrissaan käytettiin nopeasti lyövää liipotinta, jota sääti lämpötilakompensoitu kierrejousi. Tätä tekniikkaa käytettiin, kunnes vakaa elektroninen oskillaattori teki mahdolliseksi valmistaa hyvin tarkkoja kannettavia kelloja huokeaan hintaan. Vuonna 1767 "Board of Longitude" julkaisi kronometrista kuvauksen teoksessaan "The Principles of Mr. Harrison's time-keeper".


title: Laivakronometri

text: Harrisonin kronometri H4 testattiin kuljettamalla se laivalla Jamaikaan ja takaisin. Tällöin todettiin, että laivamatkan jälkeenkin kronometri poikkesi oikeasta ajasta vain 5 sekuntia.


title: Laivakronometri

text: Suunnilleen samoihin aikoihin, vuonna 1748 ranskalainen Pierre Le Roy keksi nykyaikaisille kronometreille tyypillisen pidätetyn johtorattaan. Vuonna 1766 Pierre Le Roy rakensi uudenlaisen kronometrin, jossa oli pidätetty johtoratas, lämpötilakompensoitu liipotin ja isokroninen liipotinjousi. Harrison oli tosin jo osoittanut, että merellä luotettava kronometri on mahdollinen, mutta Rupert Gouldin mukaan nykyaikainen kronometri perustuu nimenomaan näihin Le Royn keksintöihin. Le Royn keksinnöt tekivät kronometrin tarkemmaksi kuin ennalta oli osattu odottaakaan.


title: Laivakronometri

text:
Myös ranskalainen Ferdinand Berthoud ja englantilainen Thomas Mudge onnistuivat rakentamaan merellä luotettavasti toimineet ajannäyttäjät. Vaikka ne eivät olleet rakenteeltaan yksinkertaisia, ne osoittivat, että Harrisonin ratkaisu ei ollut ainoa mahdollinen. Suuresti entistä käytännöllisemmiksi kronometrin tekivät Thomas Earnshaw ja John Arnold, jotka vuonna 1780 kehittivät ja patentoivat yksinkertaisemman jouseen yhdistetyn johtorattaan, siirsivät lämpötilakompensaation jouseen sekä paransivat kierrejousien rakennetta ja valmistusta. Tähän keksintöjen yhdistelmään myöhemmät laivakronometrit perustuivat siihen saakka, kunnes elektroniset laitteet tulivat käyttöön.
Uusi teknologia oli aluksi niin kallista, ettei kaikissa laivoissa ollut kronometria, kuten osoitti Englannin Itä-Intian kauppakomppanian Arniston-laivan tuho, jossa 372 henkeä sai surmansa. Kuitenkin vuodesta 1825 lähtien Britannian kuninkaallinen laivasto varusti kaikki aluksensa kronometrilla.


title: Laivakronometri

text: Jotta merenkulkijat voisivat tarkistaa kronometrinsa, otettiin monissa satamissa käyttöön aikapallot, jotka pudotettiin tiettynä määräaikana joka päivä. Ehkä tunnetuin sellainen sijoitettiin vuonna 1833 Greenwichin kuninkaallisen observatorion torniin lähelle Lontoon satamaa. Se pudotetaan joka päivä kello 13, ja aikoinaan satamasta lähtevät alukset usein odottivat Thames-joella sen pudottamista. Tämä käytäntö vaikutti osittain siihen, että Greenwichin keskiaika myöhemmin tuli kansainväliseksi standardiksi. Aikapallo pudotetaan Greenwichissä edelleen joka päivä, mutta navigoinnin kannalta sillä ei ole ollut merkitystä enää sen jälkeen, kun 1920 luvulla radiolla alettiin lähettää aikamerkkejä, jotka nekin ovat myöhemmin, GPS:n tultua käyttöön, pitkälti menettäneet entisen merkityksensä. Sen lisäksi, että kronometrit asetettiin oikeaan aikaan ennen merimatkalle lähtöä, ne voitiin myös matkan aikana merellä tarkistaa auringosta tai kuusta tehtyjen havaintojen avulla.


title: Laivakronometri

text: Tavallisesti kronometri pidettiin suojatussa paikassa laivan kansien alapuolella, jotta se ei vahingoittuisi myrskyissäkään. Tehdessään tähtitieteellisiä havaintoja merenkulkijat käyttivät niin sanottua työkelloa (), joka ennen havaintojen tekoa asetettiin näyttämään samaa aikaa kuin kronometri. Työkello ei ollut läheskään yhtä tarkka kun kronometri ja oli sitä paitsi paljon halvempi, mutta kun se oli asetettu kronometrin mukaan, se näytti samaa aikaa yleensä riittävän kauan, jotta paikan määrittämiseen tarvittavat havainnot ehdittiin tehdä.


title: Laivakronometri

text: Vaikka teollistuminen muutoin mullisti kellojen valmistuksen jo 1800-luvun puolivälissä, kronometrien valmistus pysyi käsityönä vielä kauan sen jälkeen. Vuosisadan vaihteen aikoihin sveitsiläiset valmistajat kuten Ulysse Nardin tekivät ensimmäiset huomattavat yritykset niidenkin valmistamiseksi nykyaikaisen teollisin menetelmin, niin että niiden varaosat olivat täysin vaihdettavissa, mutta vasta toisen maailmansodan aikana Hamilton Watch Company Yhdysvalloissa aloitti niiden massatuotannon niin, että Hamiltonin mallien 21 ja 22 kronometreja voitiin valmistaa tuhansittain Yhdysvaltojen meri- ja maavoimien ja muiden liittoutuneiden maiden laivastojen tarpeisiin. Hamiltonin menestyksestä huolimatta vanhaan tapaan valmistetut kronometrit eivät pitkään aikaan sen jälkeenkään kadonneet markkinoilta. Thomas Mercer Chronometers valmistaa mekaanisia kronometreja vielä nykyäänkin.


title: Laivakronometri

text: Laivakronometrien suuren tarkkuuden ja niiden mahdollistaman tarkan navigoinnin vuoksi on väitetty, että Britannian kuninkaallisen laivaston ja sen myötä Brittiläisen imperiumin nousu merten herroiksi tapahtui pitkälti juuri niiden ansiosta. Imperiumi syntyi sotien ja siirtomaiden valtausten tuloksena aikana, jolloin brittiläiset alukset pystyivät kronometrien ansioista navigoimaan luotettavasti, kun taas brittien portugalilaiset, hollantilaiset ja ranskalaiset kilpailijat eivät siihen kyenneet. Ranskalaiset olivat esimerkiksi saaneet tukevan jalansijan Intiassa ennen brittejä, mutta heidät voitettiin seitsenvuotisessa sodassa.


title: Laivakronometri

text: Täydellisin kokoelma laivakronometreja, johon sisältyvät myös Harrisonin H1 ja H4, on Greenwichin kuninkaallisessa observatoriossa Lontoossa.


title: Laivakronometri

text:
Laivakronometri kehittämisessä suurin ongelma oli sellaisen resonaattorin keksiminen, johon vaihtelevat olosuhteet laivalla eivät vaikuttaneet. Kellonjouseen kiinnitetty liipotin ratkaisi useimmat laivan liikkeestä johtuneet ongelmat. Useimpien liipottimeksi muutoin kelpaavien materiaalien jousivakio kuitenkin riippuu lämpötilasta. Jotta kello kävisi tarkasti riippumatta jousen alinomaa vaihtelevasta jäykkyydestä, liipottimet tehtiin yleensä kahdesta eri metallista koostuvista liuskoista, jolloin osa niiden painosta siirtyi vuoroin kohti värähtelyjen keskusta, vuoroin siitä poispäin muuttaen siten heilahdusaikaa samassa tahdissa jousen voiman kanssa. Tämän ongelman ratkaisi lopuolta elinvar -niminen nikkeliterässeos, jonka jousivakio pysyy normaaleissa lämpötiloissa muuttumattomana. Sen keksi Charles Édouard Guillaume, joka vuonna 1920 sai metallurgisista tutkimuksistaan Nobelin fysiikanpalkinnon.
Jokaisen mekaanisen kellon heikoin kohta on johtorattaan voitelu. Kun öljy ohenee ajan mittaan, lämpötilan tai kosteuksen vaikutuksesta tai höyrystymällä, liipottimen liike voi suuremman kitkan vuoksi hidastua paljonkin.


title: Laivakronometri

text: Kronometreihin on usein yhdistetty muita keksintöjä niiden tehokkuuden ja tarkkuuden parantamiseksi. Kovia kiviä kuten rubiinia tai safiiria on usein käytetty kivilaakereina kitkan ja kulumisen pienentämiseksi. Timanttia käytettiin usein alemman liipottimen tapin kansikivenä, jottei se kuluisi, kun raskas liipotin monien vuosien ajan pyörii pienen tapin päällä. Siihen saakka kunnes mekaaniset kronometrit 1900-luvun kolmannella neljänneksellä menettivät entisen merkityksensä, niiden valmistajat jatkuvasti kokeilivat uusia parannuksia kuten pallolaakereita tai kromilla päällystettyjä tappeja.


title: Laivakronometri

text:
Laivakronometreiin kuuluu aina voimanlähde, joka pitää sen käynnissä silloinkin kun sitä parhaillaan vedetään, sekä laite, joka osoittaa, kuinka kauan se vielä pysyy käynnissä ennen kuin se on seuraavan kerran vedettävä. Laivakronometrit ovat tarkimpia koskaan valmistettuja mekaanisia kelloja, ja niillä on saavutettu tarkkuus 0,1 sekuntia vuorokaudessa tai alle minuutti vuodessa. Tämä riittää laivan sijainnin määrittämiseen noin 2–3 kilometrin tarkkuudella kuukauden merimatkan jälkeen.
Puhtaasti horologisessa miless kronometrin "arviointi" metkitsee sitä, että ennen kuin laite otetaan käyttöön, tehdään havaintoja siitä, minkä verran se keskimäärin edistää tai jätättää vuorokaudessa, ja asiasta laaditaan arviointisertifikaatti, joka seuraa laitetta. Saatua tulosta voidaan käyttää hyväksi laitteen näyttämän ajan korjaamiseksi, jotta saadaan oikea aika. Parhaissakin kronometreissa, joissa on hienoin lämpötilakompensaatio, esiintyy kahdenlaisia käynnin poikkeamia, satunnaisia ja jatkuvia. Laitteen suunnittelun ja valmistuksen laatu pitää satunnaiset virheet pieninä. Periaatteessa jatkuvat virheet voitaisiin poistaa säätämällä käyntiä, mutta käytännössä säätöä ei voi tehdä niin tarkasti, että virhe saataisiin kokonaan poistetuksi, ja niinpä käytetään arviointitekniikkaa. Käynti muuttuu myös kronometrin ollessa käytössä, esimerkiksi öljyn ohenemisen vuoksi, ja sen vuoksi pitkillä matkoilla sen käynti tarkistetaan aika ajoin tähtitieteellisten havaintojen perusteella saadun oikean ajan avulla.


title: Laivakronometri

text: Nykyisin laivojen navigoinnissa käytetään yleensä elektronisia apuvälineitä, varsinkin satelliittipaikannusta. Kuitenkin monissa tehtävissä ja eräiden merenkulkijoille myönnettävien kansainvälisten sertifikaattien kuten saamiseksi edellytetään yhä tähtitieteellisen navigoinnin taitoa, jossa on käytettävä tarkkaa kronometria., ja pitkillä matkoilla myös yksityisillä risteilyalueilla on oltava alan tutkinnon suorittanut henkilö.


title: Laivakronometri

text: Nykyaikaiset laivakronometrit perustuvat usein kvartsikelloihin, jotka säännöllisin väliajoin tarkistetaan GPS-signaalien tai radion antamien aikamerkkien avulla. Nämä kvartsikronometrit eivät aina ole kaikkein tarkimpia kvartsikelloja, kun tällaista signaalia ei ole saatu, ja signaalit saattavat hävitä tai tukkiutua. On kuitenkin olemassa kvartsikelloja, jopa rannekelloja kuten Omega Marine Chronometer, joiden tarkkuus on noin 5–20 sekuntia vuodessa. On myös kehitetty kvartsikronometri, jossa on useita kvartsikiteitä, joiden osoittamat ajat korjataan tietokoneen avulla lasketun keskiarvon avulla GPS:n aikamerkkien avulla tehtyjen korjausten lisäksi.


title: Marcus & Martinus

text: Marcus & Martinus (oik. Marcus Gunnarsen ja Martinus Gunnarsen, s. 21. helmikuuta 2002) on norjalainen Elverumista kotoisin oleva popduo. Nykyään Trofors-nimisessä kylässä asuvat kaksosveljekset ovat saavuttaneet suurta suosiota etenkin Pohjoismaissa. Heidän fanejaan kutsutaan nimellä ”MMer”.


title: Marcus & Martinus

text: Vuonna 2012 kaksikko voitti norjalaisen Melodi Grand Prix Junior -laulukilpailun. Norjankielinen debyyttialbumi "Hei" myi Norjassa platinaa. Ensimmäisen albumin jälkeen he alkoivat tehdä musiikkia englanniksi. Poikien ensimmäisellä englanninkielisellä singlellä ”Girls” vierailee norjalainen hip hop -duo Madcon. Marcus ja Martinus julkaisivat 4. marraskuuta 2016 ensimmäisen englanninkielisen albuminsa "Together". Kolmas studioalbumi "Moments" julkaistiin marraskuussa 2017. Heidän elämästään on tehty dokumenttielokuva "Yhdessä unelmiin" ("Sammen om drømmen"), joka esitettiin Suomessa ensimmäisen kerran 26. tammikuuta 2017. Pojat ovat julkaisseet kaksi kirjaa: "Marcus & Martinus - Meidän maailmamme" ja "Marcus ja Martinus: meidän tarinamme". Nykyään poikien Instagram-tilillä on noin 1,5 miljoonaa seuraajaa.


title: Marcus & Martinus

text: Marcus & Martinus ovat esiintyneet Suomessa useasti. Ensimmäisen kerran Elämä lapselle -konsertissa 14. syyskuuta 2016, jonka jälkeen he pitivät oman konsertin Nosturissa 15. syyskuuta 2016. Kolmannen kerran he esiintyivät kauppakeskus Forumissa 1. marraskuuta 2016 "Together"-levyn julkaisubileissä. Neljättä kertaa he esiintyivät Suomessa 26.–28. tammikuuta 2017. Marcus & Martinus esiintyivät Suomessa myös 28. tammikuuta 2017 Uuden Musiikin Kilpailussa, Espoo Metro Areenalla. Marcus ja Martinus tekivät ensimmäisen areenakeikkansa Suomessa Helsingin Hartwall Arenalla 18. marraskuuta 2017. Konserttiin myytiin kaikki 12 000 lippua loppuun noin kymmenessä minuutissa. He pitivät myös pienen nimikirjoitusten jakelun Forum-kauppakeskuksessa 17. marraskuuta 2017.


title: Marcus & Martinus

text: Marcus ja Martinus esiintyivät Hartwall Areenalla 14. helmikuuta 2018 osana "Moments"-albumin kiertuetta. He esiintyivät myös Kaisaniemen puistossa 9. kesäkuuta 2018.


title: Trifenyylimetaani

text: Trifenyylimetaani (CH) on aromaattisiin hiilivetyihin kuuluva orgaaninen yhdiste. Yhdistettä käytetään orgaanisen kemian synteeseissä.


title: Trifenyylimetaani

text: Huoneenlämpötilassa trifenyylimetaani on väritöntä kiteistä ainetta. Yhdisteellä on kolme eri kidemuotoa, joista yksi on stabiili ja kaksi metastabiilia. Trifenyylimetaani on veteen liukenematonta ja liukenee kuumaan etanoliin, dietyylieetteriin, bentseeniin ja kloroformiin. Trifenyylimetaanin tertiäärinen protoni on poikkeuksellisen hapan, ja hyvin voimakkaat emäkset, esimerkiksi natriumamidi, voivat vastaanottaa sen. Tällöin muodostuu trifenyylimetyyli- eli trityylianioni. Kromaatit hapettavat trifenyylimetaanin trifenyylimetanoliksi.


title: Trifenyylimetaani

text:
Trifenyylimetaania voidaan valmistaa usealla eri tavalla. Käytettyjä menetelmiä ovat muun muassa bentsaalikloridin ja bentseenin välinen reaktio alumiinikloridin toimiessa katalyyttinä, bentseenin ja tetrakloorimetaanin reaktiossa muodostuvan trifenyylimetyylikloridin pelkistys, bentseenin reaktio kloroformin kanssa, difenyylikloorimetaanin reaktio fenyylimagnesiumbromidin kanssa ja difenyylimetanolin kondensoiminen bentseenin kanssa väkevän rikkihapon läsnä ollessa.
Yhdistettä käytetään muun muassa väriaineiden valmistuksessa.


title: Ydinperhe (albumi)

text: Ydinperhe on saman nimisen yhtyeen eponyymi esikoisalbumi. Se julkaistiin 19. toukokuuta 2011 Bad Hair Lifen ja Hakaniemi Hardcoren yhteiskustannuksena.


title: Ydinperhe (albumi)

text: Vuonna 2012 Combat Rock Industry julkaisi albumista uusintapainoksen.


title: Jättiläispäästäiset

text: Jättiläispäästäiset (Nesophontidae) on sukupuuttoon kuollut nisäkäsheimo lahkossa Soricomorpha. Heimon ainoa suku on Nesophontes. Ne olivat kotoperäisiä Karibianmeren saarilla. Jättiläispäästäiset tunnetaan vain subfossiilisista jäänteistä, joita on löydetty luolista 1900-luvulta asti. Nimi ”Nesophontes” tarkoittaa saaren murhaajaa, viitaten niiden hyönteissyöjätapoihin.


title: Jättiläispäästäiset

text: Jättiläispäästäisten uskotaan kuolleen sukupuuttoon ensimmäisten seudulle saapuneiden eurooppalaisten mukana tulleiden mustarottien seurauksena noin 1500 j.a.a. Eräs fyogeneettinen tutkimus vuodelta 2016, pohjautuen noin 750 vuotta vanhalta yksilöltä saatuun DNA:han, osoitti että jättipäästäisten lähimmät elävät sukulaiset ovat almikit, vaikkakin näiden kahden ryhmän kehityslinjat erkanivat toisistaan yli 40 miljoonaa vuotta sitten.


title: Jättiläispäästäiset

text: Nisäkäsnimistötoimikunnan ehdotus heimon uudeksi suomenkieliseksi nimeksi on jättipäästäiset.


title: Jättiläispäästäiset

text: Lajien määrä vaihtelee lähteestä riippuen 6–12 välillä.


title: Saara Kotkaniemi

text: Saara Kotkaniemi (s. 27. elokuuta 1986 Helsinki) on suomalainen näyttelijä. Hän on valmistunut Teatterikorkeakoulusta teatteritaiteen maisteriksi vuonna 2012.


title: Saara Kotkaniemi

text: Kotkaniemen isä on televisio- ja teatteriohjaaja Pentti Kotkaniemi ja veli jääkiekkovalmentaja Mikael Kotkaniemi. Saara Kotkaniemi on ollut vuodesta 2015 naimisissa muusikko ja näyttelijä Olavi Uusivirran kanssa. Pariskunnalla on vuonna 2014 syntynyt tytär.


title: Laura Airola

text: Laura Airola (s. 1977) on suomalainen viulisti. Airola soittaa viulua Django Collective Helsinki -yhtyeessä. Hän on soittanut myös muun muassa Riku Niemi Orchestrassa ja Mustarastaassa. Lisäksi Airola on soittanut freelance-muusikkona yli sadalla äänilevyllä.


title: Laura Airola

text: Airola aloitti viulunsoiton 5-vuotiaana. Hän suoritti viulunsoiton A-tutkinnon vuonna 2002 ja valmistui samana vuonna Sibelius-Akatemian esittävän säveltaiteen koulutusohjelmasta musiikin maisteriksi. Airola on toiminut opettajana Pop & Jazz Konservatoriossa, Länsi-Helsingin musiikkiopistossa ja Metropoliassa.


title: Laura Airola

text: Airola on myös toiminut säveltäjänä ainakin omille yhtyeille.


title: Johan Saxberg

text: Johan Saxberg (19. kesäkuuta 1727 Pori – 29. elokuuta 1784 Kurkijoki) oli suomalainen rehtori ja kirkkoherra.


title: Johan Saxberg

text: Saxbergin vanhemmat olivat porilainen porvari Alexander Saxberg (k. 1740) ja Helena Kristersdotter. Hän kävi Porin triviaalikoulua ja pääsi ylioppilaaksi Turussa 1744. Turun akatemiassa opiskellut Saxberg siirtyi Venäjälle kuuluneeseen Vanhaan Suomeen ja hänet vihittiin papiksi Viipurin hiippakunnassa 1759 vuosi sen jälkeen kun hänet oli valittu Kurkijoen kirkkoherraksi.


title: Johan Saxberg

text: Saxberg oli Viipurin tuomiokapitulin notaarina vuodesta 1749 ja Viipurin katedraalikoulun rehtorina vuodesta 1752. Hänestä tuli Viipurin tuomiokapitulin jäsen 1755 ja Kurkijoen kirkkoherraksi hänet valittiin 1758 (hän astui virkaan 1759). Vuonna 1770 Saxbergistä tuli lääninrovasti.


title: Johan Saxberg

text: Johan Saxberg oli naimisissa 1760–1776 Kurkijoen kirkkoherran Paul Neglickin (k. 1758) tyttären Agneta Juliana Neglickin (k. 1776) kanssa.


title: Yhdysvaltain presidentiksi valittu

text: Yhdysvaltain presidentiksi valittu (suomeksi myös muodossa "Yhdysvaltain valittu presidentti") () on nimitys, jota käytetään tulevasta Yhdysvaltain presidentistä vaalipäivän ja tulevan presidentin virkaanastumisen välisenä aikana. Koska Yhdysvaltain presidentinvaalissa vaalitapa on epäsuora, nimitystä käytetään vaalin ilmeisestä voittajasta. Lopullisesti vaalin voittaja vahvistuu kun valitsijamiehet toimittavat varsinaisen vaalin joulukuussa pidettävässä valisijamieskokouksessa ja vaalin tulos vahvistetaan Yhdysvaltain kongressin yhteisistunnossa tammikuussa.


title: Yhdysvaltain presidentiksi valittu

text: Viimeisin "Yhdysvaltain valituksi presidentiksi" kutsuttu henkilö oli Donald Trump, joka voitti Yhdysvaltain presidentinvaalit marraskuussa 2016 ja vannoi presidentin virkavalan 20. tammikuuta 2017.


title: Ohad Naharin

text: Ohad Naharin (syntynyt 1952) (hepreaksi: אוהד נהרין) on israelilainen tanssija, koreografi ja Batsheva Dance Companyn taiteellinen johtaja.


title: Ohad Naharin

text: Ohad Naharin syntyi vuonna 1952 Kibbutz Mizrassa. Hän kasvoi taiteellisessa kodissa, kirjoitti tarinoita, sävelsi musiikkia ja maalasi. Hänen isänsä oli psykodraamaan erikoistunut psykologi ja näyttelijä, joka esiintyi Habima ja Haifa Teatterissa. Hänen äitinsä oli Feldenkreis - ohjaaja, koreografi ja tanssija.


title: Ohad Naharin

text: Vuonna 1978 hän meni naimisiin Mari Kajiwaran kanssa, joka on kotoisin New Yorkista ja työskentelee Alvin Alileyn tanssijana. Vuonna 2001 hän kuoli syöpään 50-vuotiaana.


title: Ohad Naharin

text: Hän on nyt naimisissa Eri Nakamuran kanssa, joka on työskentelee tanssijana Batsheva Dance Companyssa, ja jonka kanssa hänellä on tytär.


title: Ohad Naharin

text: Vuonna 1990 Naharin nimitettiin taiteelliseksi johtajaksi Batsheva Dance Companyyn, mikä käynnisti ryhmän uuteen vaiheeseen. Ryhmä on kansainvälinen, joka koostuu yksilöllisesti ainutlaatuisista tanssijoista Israelista ja ulkomailta. Tanssijoita kehotetaan vahvistamaan omia luovia lahjojaan.


title: Ohad Naharin

text: Naharin tunnistettava tyyli ja tekniikka on kehittynyt aikansa myötä Batshevassa. Hänen tyylillensä on ominaista "uskomattoman joustavat raajat ja rangat, syvälle maadoitettu liike, räjähtävyys ja elinvoima, joka nappaa katsojan kauluksesta." Hänen tanssijansa eivät harjoittele peilin edessä. Tämän avulla he välttyvät itse-kritiikiltä ja tuntevat liikkeen sisältäpäin. Naharinin tiedetään olevan varautunut ja yksityisyyden haluinen henkilö, joka näkyy myös harjoitussaleissa. Hän ei suutu tai korota ääntään, mutta kommentoi rakentavasti ja rauhallisesti. Koska hän on myös musiikillisesti koulutettu, Naharin työskentelee joskus myös sävellysten parissa.


title: Ohad Naharin

text: Ohjaamisensa ja opettamisensa aikana Batshevassa Naharinin kehitti "Gagan", liikekielen ja pedagogiikan, jota harjoitetaan companyssa ja joka karakterisoi israelilaista nykytanssia. Harjoitus, joka kestää kodifioinnin ja korostaa harjoittajan somaattista kokemusta, Gaga on nimetty liikekieleksi, ei tanssitekniikaksi. Monet ovat huomanneet, että Gaga-tunnit koostuvat opettajan ohjaamasta improvisaatioharjoittelusta, joka perustuu opettajan antamiin mielikuviin. Naharin kertoo, että tällaisen harjoittelumenetelmän tarkoitus tarjoaa rungon tai "turvaverkon" tanssijoille päästääkseen ulos omalta mukavuusalueeltaan. Kuvailun, jota käytetään tanssijoiden ohjaamisessa läpi improvisaation, on tarkoitus auttaa tanssijaa ilmaisemaan liikettä ainutlaatuisin tavoin niillä kehonosilla, jotka yleensä jäävät ilman huomiota muissa tanssin tekniikoissa. Yksi esimerkki on mielikuva "Luna", joka viittaa meheviin, puoliympyrän mallisiin (kuten kuu,"luna") alueisiin sormien ja varpaiden välillä. Ideologiseen vaatimukseen kuuluu, että peilejä ei käytetä Gagan aikana.


title: Ohad Naharin

text: Naharinin teoksia on tilattu eri puolille maailmaa, mm. Frankfurt Baletti, Opéra National de Paris, Grand Théâtre de Genève, Sydney Dance Company, Lyon Opera Ballet, Les Grands Baletit Canadiens, Rambert Dance Company, Compañia Nacional de Danza, Cullbergbaletten, Suomen kansallisbaletti, Ballet Gulbenkian (


title: Ohad Naharin

text: ), Balé da Cidade de São Paulo


title: Ohad Naharin

text: , Baijerin Osavaltion Baletti, Cedar Lake Contemporary Ballet, Pittsburgh Ballet Theatre, Hubbard Street Dance Chicago ja tanskan Kuninkaallinen Baletti.


title: Ohad Naharin

text: Hän pyrkii luomaan liikettä, joka on universaalisti vielä henkilökohtaista. Hänellä on aina selvä sosiaalinen ja poliittinen omatunto teoksissaan, mutta hänen teoksensa ei ole tarkoitus olla poliittisia. Hänen mielestään tarinankerronta kärsimyksestä ja maailman ongelmat ovat tylsiä verrattuna henkilön kykyyn käyttää tekstuurista ja monikerroksista liikettä. Hän käyttää kontrasteja fyysisen räjähtyvyyden ja paikalla olemisen välillä, kiinnostuu kontrasteista, rajoista ja ääripäistä, jotka luovat tärkeää etäisyyttä ja tilaa teoksissa. Hänen filosofiansa, jota käyttää myös moni muu koreografialle elämänsä omistautunut henkilö, on, että jokaisin täytyisi tanssia. Deca Dance korostaa monia otteita hänen aiemmista teoksistaan. Niin kuin Naharin sanoo itse, "Deca Dance" ei ole uusi työ. Se on enemminkin jälleenrakennus: haluan ottaa paloja tai osia jo olemassa olevista teoksista ja muokata niitä, järjestää se uudelleen ja luoda mahdollisuus tarkastella sitä uudesta näkökulmasta. Se opettaa aina minulle jotain uutta työstäni ja teoksesta. "Deca Dancessa" otin kohtia eri teoksista. Se koostui, kuten kerroin, monesta teoksesta, mutta kun järjestin sen, tulos oli niin yhtenäinen kuin alkuperäinenkin, ellei jopa enemmän."


title: Ohad Naharin

text: "Teoksessa Max "Naharinin teatraaliset ainekset ovat tila, liike ja valo. "Tässä äärimmäisen voimakkaassa teoksessa ilmaistaan tunteita, mutta silti "Max" on täynnä kuvailua, joka luistaa tosielämän ja tanssin välillä ohikiitävissä aalloissa".


title: Ohad Naharin

text: "Anaphase", teos 22:lle tanssijalle ja kahdelle muusikolle, yhdistää elementtejä teatterista, oopperasta, elokuvista ja rock-musiikista sekä tanssista. Naharinin mukaan se "käsittelee pieniä veistoksia isossa tilassa" ja tutkii ihmiskehon kykyjä.


title: Ohad Naharin

text: Muita hänen teoksiaan ovat "Three", "Tabula Rasa", "Mabul", "Pas-de-Pepsi", "Haru No Umi", "In Common", "Sixty a Minute", "Black Milk", "Innostress", "Mamootot", "moshe", "yag", "sabotage baby", "perpetuum", "Passo Mezzo", "Kamuiot", "plastelina", "Naharin's Virus", "Hora", "Sadeh21", "The Hole".


title: Civilization: Beyond Earth

text: Sid Meier's Civilization: Beyond Earth (lyhyemmin "Civilization: Beyond Earth") on Firaxis Gamesin kehittämä ja 2K Gamesin vuonna 2014 julkaisema avaruuteen sijoittuva vuoropohjainen strategiapeli. Peliä voi pelata yksinpelinä tai 2-8 pelaajan moninpelinä. Sille on julkaistu "" -niminen lisäosa.


title: Civilization: Beyond Earth

text: Pelin alussa pelaaja saa oman siirtokunta-aluksen, joka laskeutuu muukalaisvihamielisen planeetan pinnalle. Pelin kulkuun voi vaikuttaa suuresti omilla valinnoillaan ja painotuksillaan heti alusta alkaen, jolloin siirtokunta-alukseen voi valita tietyn tyyppisiä yksiköitä. Planeetan pinnalla on vanhojen sivisaatioiden jäänteitä ja muita resursseja, joiden avulla lähdetään rakentamaan omaa sivilisaatiota. Planeetta jaetaan kuusikulmion muotoisiin alueisiin, joita kutsutaan heksoiksi. Muiden sivilisaatoiden kanssa voi käydä kauppaa, sotia ja solmia diplomaattisia suhteita. "Civilization: Beoynd Earthissa" planeetan kiertoradalla voi laukaista sateelliitteja, jotka antavat bonuksia alla oleviin heksoihin. Aiemmissa Civilization-sarjan peleissä olleita barbaareja vastaavat "Beyond Earthissa" alienit. Aiemmissa sarjan peleissä ollut teknologiapuu on korvattu monipuolisemmalla teknologiaverkolla, jota voi kehittää mihin tahansa suuntaan. "Beyond Earthissa" on kolme eri ajatussuuntaa (): muiden planeetan olentojen kanssa sopusointua korostava "Harmony", teknologiaan nojaava "Supremacy" ja aggressiiviseen hyökkäykseen perustuva "Purity". Pelissä on erilaisia vapaaehtoisia minitehtäviä, joiden suorittamisesta saa palkintoja.


title: Civilization: Beyond Earth

text: "Civilization: Beyond Earth" sai kriitikoilta pääosin hyvän vastaanoton. Pelaajien keskuudessa sen vastaanotto on kuitenkin ollut heikompi. Steamissa pelin käyttäarvostelut ovat neutraaleja. "Beyond Earthin" oli tarkoitus olla "Sid Meier’s Alpha Centaurin" henkinen seuraaja, mutta monien arvioiden mukaan se tuntui lähes yhtä paljon "Civilization V:n" modilta kuin erilliseltä peliltä. IGN Suomen arvostelija kehui pelin minitehtäviä piristäviksi, joskin välillä liian hankaliksi. Gamereactorin ja V2.fin arvosteluissa peliä moitittiin viimeistelemättömästä käyttöliittymästä ja huonosta tekoälystä.


title: Joulukalenteri: Jäätävä seikkailu

text: Joulukalenteri: Jäätävä seikkailu on suomalainen joulukalenterisarja, joka on jatkoa vuoden 2014 joulukalenterille . Se esitettiin Yle TV2:ssa joulukuussa 2016. Yhtä aikaa sarjan kanssa julkaistiin Yle Areenassa spin-off -sarjana "Sherlokkisen joulukalenteri".


title: Joulukalenteri: Jäätävä seikkailu

text: VLMedia julkaisi sarjan DVD:llä 10. marraskuuta 2017.


title: Joulukalenteri: Jäätävä seikkailu

text: Korvatunturilla on meneillään remontti ja sen järjestystä ylläpitämään aivan väärään tehtävään valittu keksijätonttu Sherlokkinen. Remontti laahaa useita kuukausia myöhässä erinäisten, jopa tahalliselta sabotaasilta vaikuttavien vastoinkäymisten takia. Koristetonttu Väinökkinen yrittää tehdä parhaansa kaiken sekasotkun keskellä. Remontin vuoksi hänen tekemiään joulukoristeita ei voida ripustaa mihinkään. Koska joulukoristeita ei remontin vuoksi tarvita, ilmoittautuu Väinökkinen vapaehtoiseksi remonttiin ja hänet määrätään nikkaritonttu Kätevikkisen avustajaksi. Porokuiskaaja Pirpana alkaa saada salaperäisiä viestejä poroilta ja muilta metsän eläimiltä jostain todella suuresta ja pelottavasta, joka sijaitsee metsän takana. Hän yrittää puhua asiasta kaikille, mutta kellään ei tunnu olevan aikaa kuunnella häntä.


title: Joulukalenteri: Jäätävä seikkailu

text: Joulupukki vapauttaa burnoutin partailla olevan Sherlokkisen remontin johdosta ja nimittää Kätevikkisen hänen tilalleen. Remontissa saavutetaan uusi etappi uuden lahjaputken valmistuttua, mutta juhlahumu laskee nopeasti putken osoittautuessa toimimattomaksi. Väinökkinen alkaa tutkia syytä putken toimimattomuuteen ja löytää lahjaputkesta Kätevikkisen vasaran. Väinökkinen oli jo aiemmin kiinnittänyt huomiota Kätevikkisen outoon käytökseen, remontin järjettömiksi muuttuneisiin piirustuksiin ja joulupukin huoneen oven mystiseen katoamiseen. Hän alkaa epäillä Kätevikkisen olevan kaikkien tapahtumien takana. Lahjaputken sortuessa tuo Väinökkinen julki epäilyksensä Kätevikkisestä remontin sabotoijana. Kätevikkinen kääntää kaikki Väinökkistä vastaan ja vyöryttää syyn remontin epäonnistumisesta hänen niskoille. Ylitonttu vapauttaa Väinökkisen kaikista tehtävistä ja ilmoittaa häntä odottavan rangaistuksen.


title: Joulukalenteri: Jäätävä seikkailu

text: Väinökkinen päättää lähteä takaisin arkimaailmaan. Tehdessään lähtöä Korvatunturilta hän näkee sattumalta Kätevikkisen poistuvan joulupukin huoneesta salaoven kautta. Väinökkinen löytää Kätevikkisen joulupukin huoneeseen jättämät laitteet ja sekä remontin oikeat ja väärennetyt piirustukset. Hän lähtee seuraamaan Kätevikkistä, mikä johtaa hänet metsän takana sijaitsevaan suureen jäälinnaan. Linnassa Väinökkiselle paljastuu Kätevikkisen oikean nimen olevan Kätyrikkinen ja hänen olevan jäätä ihannoivan Jäätikkisen apulainen. Jäätikkinen suunnittelee joulun tilalle uutta juhlaa, pakkasfestivaalia, jota vietettäisiin jää- ja lumikoristein koristeluissa kodeissa syöden kylmiä ruokia. Kätyrikkisen kyseenalaistaessa jääkoristeiden sulavuuden lämpimissä kodeissa Jäätikkinen kertoo asian olevan jo hoidossa. Jäätikkinen osasi odottaa Väinökkistä saapuvaksi linnaan ja vangitsee tämän.


title: Joulukalenteri: Jäätävä seikkailu

text: Pirpana löytää Väinökkisen työpöydältä kirjeen, jossa hän kertoo lähteneensä takaisin arkimaailmaan, mutta kuulee metsän eläimiltä Väinökkisen olevankin jäälinnassa. Hän päättää salata Väinökkisen poissaolon muilta. Sherlokkinen löytää yhden Jäätikkisen Korvatunturille asettamista useista vakoilukameroista ja paljastaa Jäätikkisen. Ylitonttu ja Sherlokkinen kertovat Pirpanalle, että kaikkien tapahtumien takana oleva Jäätikkinen on heidän siskonsa, josta piti myös tulla tonttu. Kauan sitten viimeisessä tonttukokeessa heidän piti rakentaa lumilinnat Korvatunturin laelle. Jäätikkinen rakensi valtavan suuren lumilinnan, joka peittosi massiivisuudellaan ja yksityiskohdillaan muut linnat. Kuitenkin sattuman kaupalla valtava tuulenvire vei Jäätikkisen linnan mukanaan. Ylitonttu ja Sherlokkisen pienemmät linnat säilyivät tuulenvireeltä. He yrittivät estää Jäätikkisen lähtemistä ehdottamalla, että he kertoisivat joulupukille rakentaneen säästyneet lumilinnat yhdessä. Jäätikkinen kuitenkin lähti etsimään omaa linnaansa. Sama linnan vienyt hyytävä tuulenpuuska jäädytti myös Jäätikkisen sydämen tehden hänestä kylmän ja itsekeskeisen, ja sai aikaan hänen halun luoda oman juhlan joulun tilalle. Pirpana kertoo vahingossa Ylitontulle ja Sherlokkiselle Väinökkisen olevan jäälinnassa. He päättävät Ylitontun lähtevän pelastamaan Väinökkisen.


title: Joulukalenteri: Jäätävä seikkailu

text: Jäälinnaan saapunut Ylitonttu on ilahtunut nähdessään siskonsa monien vuosien jälkeen, mutta jäätyneeseen sydämeensä tunteensa kätkenyt Jäätikkinen suhtautuu häneen kylmästi. Tyrmästään karkaamaan onnistunut Väinökkinen kohtaa linnan käytävällä Ylitontun ja he yhdessä pohtivat tapaa päästä karkaamaan linnasta. He tulevat lopputulokseen, että ainoa tapa päästä pakoon on Jäätikkisen maagisten voimien lähde, suuri ja hyvin taikavoimallinen jäätimantti. Väinökkinen harhauttaa timanttia vartioivat Hurjasudet Jäätikkisen kirjoittaman Suomi-eläin-Suomi-sanakirjan avulla, ja onnistuu saamaan jäätimantin käsiinsä. Kylmään kyllästynyt Kätyrikkinen auttaa Väinökkistä pakenemaan linnasta. Väinökkisen ja jäätimantin katoamisen tullessa ilmi Kätyrikkinen ilmoittaa lähtevänsä takaisin kotiinsa Keuruulle, ja kutsuu Jäätikkistä viettämään joulua luokseen. Jäätikkinen päästää Kätyrikkisen lähtemään ja aikoo viedä suunnitelmansa loppuun yksin.


title: Joulukalenteri: Jäätävä seikkailu

text: Korvatunturille palannut Väinökkinen piilottaa jäätimantin lukolla varustettuun kaappiin. Pirpana, Väinökkinen ja Sherlokkinen päättävät lähteä yhdessä tuumin pelastamaan Ylitonttua jäälinnasta. Jäälinnassa Ylitonttu yrittää venkoilla vastaan Jäätikkiselle, joka aikoo jäädyttää hänet, ettei heidän tarvitsisi enää koskaan erota. Pirpanan, Väinökkisen ja Sherlokkisen pelastuspartio saapuu jäälinnaan juuri, kun Jäätikkinen on jäädyttämässä Ylitonttua. Lämpimällä sydämellä varustettu Väinökkinen onnistuu sulattamaan jäätyneen Ylitontun kosketuksellaan. Jäätikkinen päätetään viedä Korvatunturille hänen omasta vastustuksestaan huolimatta.


title: Joulukalenteri: Jäätävä seikkailu

text: Korvatunturilla Jäätikkinen esittää olevansa iloinen saatuaan palata kotiin ja vakuuttelee, että on hylännyt suunnitelmansa pakkasfestivaalista. Kaikki muut paitsi Väinökkinen ovat Jäätikkisestä innoissaan. Korvatunturilla ihmetellään alati kasvavaa kylmyyttä, vaikka kaikki mahdolliset lämmönlähteet ovat käytössä. Sherlokkinen käskee Väinökkistä tutkimaan, mistä kummallinen kylmyys johtuu. Väinökkisen etsiessä kylmyyden lähdettä Jäätikkinen lavastaa hänen tuhonneen muiden esineitä. Väinökkiselle selviää, että kylmyyden takana on Jäätikkisen suuri jäätimantti. Muiden raivostuessa Väinökkiselle heidän tavaroiden rikkomisesta puhuu Jäätikkinen Väinökkisen puolesta saaden muut antamaan hänelle anteeksi. Väinökkinen kertoo tietävänsä Jäätikkisen suunnitelmista edelleen korvata joulu omalla juhlalla, mutta Jäätikkinen onnistuu kääntämään muut puolelleen kertomalla, että on suunnitellut kaikille kiitokseksi hänen pelastamisestaan jäälinnasta "kauneimman joululahjan ikinä" ja ottaa Väinökkiseltä avaimen kaappiin, jossa jäätimanttia säilötään.


title: Joulukalenteri: Jäätävä seikkailu

text: Pirpana tuo mököttävälle Väinökkiselle pienen timantin, jollaisen joulupukki aikoo antaa kaikille maailman perheille jouluna. Muiden kokoontuessa joulupukin pajaan katsomaan Jäätikkisen "jouluyllätystä" jää Väinökkinen tutkimaan timanttia. Hän muistaa jäälinnassa kuulemansa Jäätikkisen ja Kätyrikkisen keskustelun, jossa Jäätikkinen kertoi kotien jäätymisen olevan jo käytännössä hoidettu. Lopullisen vahvistuksen epäilyksilleen hän saa, kun onnistuu sulattamaan timantin. Joulupukin pajassa Jäätikkisen "jouluyllätys" paljastuu pakkasfestivaaliksi. Väinökkinen juoksee varoittamaan kaikkia jäätimanttien vaarallisuudesta, mutta huomaa kaikkien olevan jäätyneitä. Jäätikkisen yrittäessä jäädyttää myös Väinökkisen tekee tämä vastarintaa ja onnistuu lämpimällä sydämellään sulattamaan Jäätikkisen jäätyneen sydämen. Jäätikkisen sydämen sulaessa myös ison jäätimantin lumous raukeaa ja pienet jäätimantit sinkoilevat taivaalla tähdenlentoina.


title: Joulukalenteri: Jäätävä seikkailu

text: Joulupukki kuulee Pirpanaa, Ylitonttua, Väinökkistä, Sherlokkista ja Jäätikkistä tapahtumien johdosta. Hän nimeää Väinökkisen mestaritontuksi joulun pelastamisen johdosta. Jäätikkinen saa lahjoista suurimman: anteeksi. Ylitonttu, Sherlokkinen ja Jäätikkinen iloitseva, kun saavat olla jälleen yhdessä kaikkien näiden vuosien jälkeen ja lähtevät ulos tekemään loppuun sen, mikä jäi aikoinaan kesken, lumilinnan rakentamisen.


title: Joulukalenteri: Jäätävä seikkailu

text: Jäätikkinen päättää lähteä arkimaailmaan Kätyrikkisen luo Keuruulle, vaikka ei voi enää koskaan sen jälkeen palata Korvatunturille. Hän antaa Väinökkiselle kiitoksena sydämensä sulattamisesta joululahjana susivaljakon.


title: Lex Luger

text: Lawrence Wendell Pfohl (s. 2. kesäkuuta 1958 Buffalo, New York) on yhdysvaltalainen uransa lopettanut showpainija. Hänet tunnettiin painikehässä nimellä Lex Luger. Hän teki ensiesiintymisensä World Wrestling Federationissa vuonna 1985. Hänen merkittävimpiä otteluitaan ovat muun muassa Royal Rumble -ottelu vuonna 1994. Ottelu päättyi Lugerin ja Bret Hartin molempien tiputtua kehästä. Luger on 193cm pitkä ja painaa 124 kiloa.


title: Lex Luger

text: Luger on otellut muun muassa Mr. Perfectin, Bret Hartin, British Bulldogin, Stingin ja Diamond Dallas Pagen kanssa. Luger lopetti showpainiuransa vuonna 2005. Luger käytti amerikanlipulla varustettuja housuja ja kenkiä.


title: Soiva tehdas

text: Soiva tehdas on kosketinsoittaja Esa Kotilaisen vuonna 2011 julkaistu studioalbumi. Kotilainen on säveltänyt, esittänyt, sovittanut, äänittänyt ja miksannut levyn. Levy sisältää historiallista ja aitoja prosessi-ääniä puuteollisuudesta.


title: Soiva tehdas

text: Kaikki kappaleet säveltänyt Esa Kotilainen.


title: Nowa Ruda

text: Nowa Ruda on kaupunki Ala-Sleesian voivodikunnassa Lounais-Puolassa. Kaupungin asukasluku oli 23 030 vuonna 2015. 1200-luvulla perustettu kaupunki on tunnettu muun muassa hiilikaivoksestaan, joka suljettiin vuonna 1994.


title: Oudenaarden taistelu

text: Oudenaarden taistelu käytiin Espanjan perimyssodassa 11. heinäkuuta 1708 Suurliiton (Iso-Britannia, Itävalta, Preussi ja Alankomaat) ja Ranskan joukkojen välillä.


title: Oudenaarden taistelu

text: Ranskalaiset olivat aikeissa piirittää Oudenaarden, kun Liitoutuneiden armeija ylitti Schelde-joen 11. heinäkuuta ja hyökkäsi ennen kuin ranskalaiset ehtivät sijoittaa joukkojaan. Ranskalaisten johto oli jakautunut, sillä Burgundin herttua halusi perääntyä, mutta Vendômen herttuan pyynnöstä hän päätti ryhtyä taisteluun. Katkera ja sekava taistelu jatkui koko iltapäivän. Suurliiton joukkojen "de facto" komentaja Marlborough’n herttua lähetti hollantilaisjoukon kiertämään ranskalaiset lännestä näiden huomaamatta. Joukko hyökkäsi ranskalaisten oikeaan sivustaan samalla kun Savoijin prinssi Eugen painoi päälle vasemmalta. Taistelun päätyttyä ranskalaiset olivat menettäneet 6 000 kaatunutta ja 9 000 vangittua, kun taas Liittoutuneet olivat menettäneet 4 000 kaatunutta. Seuraavana päivänä Vendôme kokosi kukistetun armeijan yhteen ja torjui Liittoutuneet Gentissä. Marlborough valtasi Gentin ja Bruggen uudelleen tammikuussa 1709 ja ranskalaiset vetäytyivät takaisin omalle rajalleen.


title: Turun Lääketieteenkandidaattiseura

text: Turun Lääketieteenkandidaattiseura ry (lyh. TLKS) on vuonna 1946 perustettu Turun yliopiston lääketieteen opiskelijoiden ainejärjestö. Seuran toiminnan tarkoituksena on yhdistää lääketieteen opiskelijat aktiiviseksi ja kollegiaaliseksi yhteisöksi opiskeluvaiheessa sekä valmistumisen jälkeenkin.


title: Turun Lääketieteenkandidaattiseura

text: Turun Lääketieteenkandidaattiseura ry:n nettisivut


title: Kłodzko

text: Kłodzko on kaupunki Ala-Sleesian voivodikunnassa Lounais-Puolassa. Kaupungin asukasluku oli 27 792 vuonna 2015. Kaupunki sijaitsee Nysa Kłodzkan, Oderin sivujoen, varrella Kłodzkon laaksossa. Kaupungin nähtävyyksiä ovat muun muassa 1300-luvulla rakennettu goottilainen Pyhän Johanneksen silta ja 1344–1428 rakennettu Marian taivaaseenottamisen kirkko.


Vasemmistososialistivallankumouksellisten kapina eli heinäkuun kapina oli vasemmistososialistivallankumouksellisen puolueen Moskovassa 6.–7. heinäkuuta 1918 nostattama aseellinen kapina bolševikkien hallintoa vastaan. Vasemmistososialistivallankumouksellisten päätavoite oli lietsoa Neuvosto-Venäjän ja Saksan välille vallankumouksellinen sota, joten he salamurhasivat 6. heinäkuuta Saksan Moskovan-lähettilään, kreivi Wilhelm von Mirbachin. Alkuperäisellä sosialistivallankumouksellisella puolueella oli vahva perinne poliittisen väkivallan ja salamurhien käytöstä vallankumouksellisen taistelun välineenä. Mirbachin murhaa seurasi kaksi päivää kestäneitä taisteluita, joissa bolševikkihallitus murskasi kapinan. Eräät hieman myöhemmät, avoimesti bolševikkien vallasta syöksemiseen tähdänneet kapinat yhdistetään joskus näihin tapahtumiin.


title: Vasemmistososialistivallankumouksellisten kapina

text: Vasemmistososialistivallankumoukselliset olivat olleet alkuun bolševikkien hallituskumppaneita, mutta heidän edustajansa erosivat kansankomissaarien neuvostosta maaliskuussa 1918, koska he eivät hyväksyneet Brest-Litovskin rauhansopimusta, joka luovutti suuria alueita valtakunnan länsiosasta Saksalle ja saksalaismielisille nukkevaltioille. Heidän oppositioasennettaan jyrkensi bolševikkihallituksen toukokuussa 1918 elintarvikehuollon turvaamiseksi säätämä ankara viljanpakko-ottolaki, joka antoi hallituksen nimittämille erikoiskomissaareille lähes rajattomat valtuudet. Lisäksi vasemmistososialistivallankumoukselliset vastustivat yksipuoluediktatuurin suuntaan johtaneita toimia, kuten bolševikkien taipumusta lakkauttaa kaikki neuvostot, joissa he olivat jääneet vähemmistöön. Samaan aikaan täysimittainen sisällissota oli puhkeamassa, kun Tšekkoslovakian legioona valloitti toukokuusta alkaen kaupunkeja Keski-Venäjällä, oikeistososialistivallankumoukselliset perustivat kesäkuun alussa Samaraan oman kilpailevan hallituksensa Komutšin ja entiset tsaarin armeijan kenraalit kokosivat vastavallankumouksellisia valkoisia armeijoita.


text: Vasemmistososialistivallankumouksellisia tuskastutti erityisesti bolševikkihallituksen haluttomuus puuttua Saksan armeijan etenemiseen Ukrainassa. Kun pelkkä agitaatio ei tehonnut, vasemmistososialistivallankumouksellisen puolueen keskuskomitea päätti salaisessa kokouksessaan 24. kesäkuuta 1918 pakottaa voimakeinoin Vladimir Leninin bolševikkihallituksen luopumaan Brest-Litovskin sopimuksen noudattamisesta. Suunniteltu isku päätettiin ajoittaa heinäkuun alkuun, jolloin viides yleisvenäläinen neuvostokongressi kokoontui Moskovassa. Ajatuksena oli käyttää viidettä neuvostokongressia vallankumouksellisen toiminnan tukena ja jälkikäteisenä valtuuttajana samaan tapaan kuin bolševikit itse olivat yhdistäneet lokakuun vallankumouksen toiseen neuvostokongressiin marraskuussa 1917. Vasemmistososialistivallankumoukselliset saattoivat hyödyntää vahvaa asemaansa turvallisuuspalvelu Tšekassa, minkä he olivat säilyttäneet myös kansankomissaarien neuvostosta erottuaan. Kapinahankkeelle nimitettiin salainen kolmihenkinen johtoryhmä, johon kuuluivat puolueen johtaja Marija Spiridonova, Ilja Maiorov ja Lazar Golubovski.


text: Viides neuvostokongressi kokoontui Bolšoi-teatterissa 4. heinäkuuta alkaen. Vähemmistönä olleet vasemmistososialistivallankumoukselliset eivät onnistuneet houkuttelemaan bolševikkien vasemmistosiiven edustajia puolelleen, joten heidän aloitteensa epäluottamuslauseesta hallitukselle, rauhansopimuksen irtisanomisesta ja sodanjulistuksesta Saksalle hylättiin äänestyksessä, minkä jälkeen heidän edustajansa marssivat ulos. Kapina, joka pakottaisi bolševikit muuttamaan mielensä, päätettiin käynnistää kongressin kolmantena päivänä.


text: Kapinan lähtölaukauksena toimi Saksan lähettilään kreivi Mirbachin salamurha. Huhtikuun lopussa Moskovaan saapunut Mirbach oli vihatun miehitysvallan symboli ja lisäksi hänen murhansa toivottiin katkaisevan Neuvosto-Venäjän ja Saksan diplomaattiset välit. Vasemmistososialistivallankumouksellisiin kuuluneet Tšekan miehet Jakov Bljumkin ja Nikolai Andrejev saapuivat Saksan lähetystöön 6. heinäkuuta vastaisena yönä kello 2.15 teeskennellen olevansa virastonsa asialla ja pääsivät sisään väärennettyjen asiakirjojen avulla. Kello 2.50 alkaneen vastaanoton aikana he yllättäen ampuivat Mirbachia ja tämän apulaista Kurt Riezleriä kohti ja pakenivat sen jälkeen ikkunasta. Takaraivoon paetessaan ammuttu Mirbach kuoli hieman myöhemmin, mutta Riezler selvisi. Murhatutkinnan välittömästi henkilökohtaisesti aloittanut Tšekan johtaja Feliks Dzeržinski jäljitti nopeasti ampujat salaliitossa mukana olleen Moskovan varuskunnan komendantin Dmitri Popovin komentamalle, niin sanotussa Morozovin talossa sijainneelle Tšekan asemalle, jossa vasemmistososialistivallankumouksellisten keskuskomitea piti salaista kokousta. Kun Dzeržinski julisti heidät kaikki pidätetyiksi, hänet ja hänen apumiehensä vangittiin.


text: Marija Spiridonova ilmoitti illalla 6. heinäkuuta neuvostokongressille Mirbachin murhasta. Hämmentyneen ensireaktion jälkeen bolševikit määräsivät kaikki vasemmistososialistivallankumouksellisten 450 kokousedustajaa vartioinnin alaisiksi. Tässä tilanteessa Popov määräsi vastatoimena hänelle uskolliset joukko-osastot miehittämään Moskovassa tärkeitä asemapaikkoja, kuten Tšekan päämajan Lubjankan ja päälennätintoimiston, sekä pystyttämään katusulkuja. Proš Prošjanin johtama ryhmä lähetti lennätintoimistosta joitain koko maalle osoitettuja julistuksia. Kapinalliset eivät missään vaiheessa kuitenkaan avoimesti vaatineet bolševikkihallitusta luopumaan vallasta.


text:
Bolševikkihallituksella ei ollut aikomustakaan taipua kapinallisten vaatimuksiin. Käytyään varmuuden vuoksi Saksan lähetystössä lepyttelemässä saksalaisia Lenin määräsi sotilaat kukistamaan kapinan ja vapauttamaan Dzeržinskin. Pääkaupungissa ei kuitenkaan juuri ollut bolševikkihallitukselle uskollisia työläisten punakaarteja ja Moskovan varuskunnan sotilaat julistivat olevansa puolueettomia vallankumouksellisten sisäisessä välienselvittelyssä. Bolševikkien viimeiseksi pelastukseksi löytyi eversti Ioakim Vatsetisin () komentama kurinalainen ja uskollinen latvialainen kivääridivisioona, jonka yksi kokonainen rykmentti ja osia muista rykmenteistä oli sijoitettu Moskovaan. Heinäkuun 6. päivä sattui olemaan juliaanisen kalenterin mukainen juhannusaatto, joten pääosa latvialaisistakin oli juhannusjuhlissa Hodynkan kentällä Moskovan ulkopuolella. Heikosti puolustettu Kreml oli alttiina hyökkäykselle ja heinäkuun 6. ja 7. päivän välisenä yönä Lenin tiedusteli Vatsetisilta, kestäisikö puolustus edes seuraavaan aamuun. Vasemmistososialistivallankumouksellisten joukot eivät kuitenkaan yrittäneet hyökätä Kremliin.
Seuraavaan aamuun mennessä Vatsetis oli saanut joukkonsa kasaan ja saattoi aloittaa vastahyökkäyksen. Katutaisteluita käytiin aamupäivän aikana pääasiassa Kitai-gorodin alueella Moskovan keskustassa. Kummatkin osapuolet kärsivät miestappioita. Puoleenpäivään mennessä latvialaiset olivat edenneet Popovin päämajan Morozovin talon luo ja tähtäsivät sitä suoraan 152 millin haupitsilla. Kapinajohdon neuvotteluyrityksestä huolimatta latvialaiset alkoivat tulittaa rakennusta, jolloin vasemmistososialistivallankumouksellisten johto pakeni. Kapina Moskovassa luhistui tämän jälkeen kahdessa tunnissa. Dzeržinski saatiin vapautettua. Popovin jäljellä olleet joukot perääntyivät Moskovasta etelään, mutta panssariautojen tukema latvialainen ratsuväki sai ne kiinni Tretjakovin ja Sevrjuginon kartanoiden luona kaupungin ulkopuolella. Popovin joukoista kaatui kapinassa ainakin 16 ja haavoittui 60 miestä, pääosa Morozovin talon tulituksessa. Popov itse onnistui livahtamaan pakoon.


text: Popov oli koonnut komentamansa hänelle uskollisen joukko-osaston ("otrjad") alkujaan maaliskuussa 1918 Helsingistä ja siihen kuului pataljoonan verran suomalaisia punaisia, jotka siten osallistuivat keskeisessä roolissa myös itse kapinaan. Jopa tuhat miestä, konekiväärijoukkueen, ratsuväkiosaston ja kuuden tykin patterin käsittäneen suomalaispataljoonan komissaarina toimi metallimies Kalle Lukander (”Kalle Lukka”). Popovin määräyksestä venäjää taitamattomat suomalaiset muun muassa miehittivät Tšekan päämajan Lubjankan ja vangitsivat siellä Tšekan varapuheenjohtaja Martin Latsisin ("Martin Lācis") ilmeisesti käsittämättä minkälaisessa hankkeessa olivat mukana. Kapinan kukistamisen yhteydessä suomalaiset taistelivat viimeiseen asti ja kertoman mukaan Salo-niminen sotilas jopa ampui yksinään tykillä osumia Kremliin. Joitain suomalaisia teloitettiin kapinan kukistamisen jälkeen, mutta suurin osa ei saanut rangaistusta, koska he kertoivat luulleensa taistelevansa venäläisiksi naamioituneita saksalaisia vastaan eivätkä todellisuudessa kannattaneet kapinaa.


text: Moskovan tapahtumien seurauksena bolševikit määräsivät myös vasemmistososialistivallankumouksellisten Pietarin-päämajan miehitettäväksi. Tämä johti 7. heinäkuuta lyhyeen piiritykseen ja ammuskeluun, jossa kuoli kymmenen ja haavoittui noin viisikymmentä.


text: Moskovan kapinayritystä seurasi vielä 10. heinäkuuta puna-armeijan komentajana sisällissodan itärintamalla toimineen vasemmistososialistivallankumouksellisen Mihail Muravjovin Simbirskissä käynnistämä itsenäinen sotilaskapina, jonka tarkoituksena oli myös aloittaa uudelleen sota Saksaa vastaan. Muravjov surmattiin väijytyksessä jo seuraavana päivänä ja hänen kapinansa päättyi siihen.


text: Vasemmistososialistivallankumouksellisten edustajat erotettiin viidennestä neuvostokongressista, joka jäi kokonaan bolševikkien käsiin ja hyväksyi kaikki hallituksen aloitteet. Kapinan seurauksena vasemmistososialistivallankumoukselliset erotettiin myös paikallisista neuvostoista kaikkialla Venäjällä. Tämä merkitsi ratkaisevaa askelta kohti yksipuoluejärjestelmää. Vasemmistososialistivallankumouksellinen puolue hajosi, sillä osa jäsenkunnasta ei hyväksynyt keskuskomitean toimintaa. Puolueesta eronneet jäsenet perustivat hieman myöhemmin kaksi uutta puoluetta, Narodnikkikommunistien puolueen ja Vallankumouksellisen kommunismin puolueen. Vasemmistososialistivallankumouksellinen puolue kiellettiin kokonaan helmikuussa 1919.


text: Kapinan kukistamisen jälkeen kolmetoista vasemmistososialistivallankumouksellisten johtajaa, mukaan lukien Andrejev, teloitettiin ilman oikeudenkäyntiä. Oikeudenkäynti puolueen johtoa vastaan käynnistyi 27. marraskuuta 1918. Neljästätoista syytetystä ainoastaan Spiridonova ja Juri Sablin saatiin oikeuden eteen, sillä muut olivat paenneet. Kaikki todettiin syyllisiksi Mirbachin murhaan, sotaan tähdänneeseen salaliittoon sekä vallankaappausyritykseen. Popov tuomittiin poissaolevana kuolemaan. Spiridonova ja Sablin tuomittiin aiempien vallankumouksellisten ansioidensa vuoksi vain yhden vuoden vankeuteen, muut poissaolevat syytetyt kolmen vuoden vankeuteen. Kun Bljumkin antautui vuonna 1919, hänet armahdettiin välittömästi ja otettiin takaisin Tšekan palvelukseen.


text: Vasemmistososialistivallankumouksellisten kapinaa seurasi pian joukko oikeistososialistivallankumouksellisten kapinayrityksiä, jotka tähtäsivät selkeämmin bolševikkien syöksemiseen vallasta. Näitä olivat muun muassa Boris Savinkovin heinäkuussa nostattama Jaroslavlin kapina ja Faina Kaplanin yritys salamurhata Lenin 30. elokuuta.


text: Kapinan kukistaneesta ja bolševikkien vallan pelastaneesta Vatsetisista tuli kahta kuukautta myöhemmin puna-armeijan ensimmäinen ylipäällikkö. Kapinahankkeen ennaltaehkäisyssä epäonnistunut Dzeržinski joutui eroamaan tilapäisesti Tšekan johdosta, mutta sai virkansa takaisin jo 22. elokuuta.


text: Bolševikit väittivät vasemmistososialistivallankumouksellisten keskuskomitean yrittäneen syöstä neuvostohallituksen vallasta ja toimineen ”vastavallankumouksellisen porvariston ja englantilais-ranskalaisten imperialistien” hyväksynnällä. Myöhempi neuvostoliittolainen historiankirjoitus omaksui tämän näkemyksen ja myös pääosa länsimaisista historiantutkijoista on pitänyt tapahtumia bolševikkien syrjäyttämiseen tähdänneenä suunnitelmallisena kansannousuna. On kuitenkin kyseenalaista, oliko kapinan tarkoituksena lainkaan syrjäyttää bolševikkihallitusta vai pelkästään pakottaa se muuttamaan Saksan-politiikkaansa. Eräät emigranttivenäläiset historiantutkijat, kuten Juri Felštinski, ovat väittäneet kyseessä olleen bolševikkien lavastus, jonka avulla vasemmistososialistivallankumoukselliset saatiin raivattua pois tieltä. Tätä teoriaa ei ole pidetty kovin uskottavana.


title: Tampereen Infra

text: Tampereen Infra on Tampereen kaupungin liikelaitos, jonka toimintaan kuuluu yhdyskuntatekniikan suunnittelun, paikkatietopalvelujen, rakentamis- ja kunnossapitopalvelujen sekä kuljetus- ja korjaamopalvelujen tarjoaminen.


title: Johan Deutsch

text: Johan Deutsch (31. maaliskuuta 1707 Laitila – 13. syyskuuta 1774 Hiitola) oli suomalainen kirkkoherra.


title: Johan Deutsch

text: Deutschin vanhemmat olivat Laitilan nimismies, katselmuskirjuri Henrik Deutsch (k. 1742) ja Anna Busander. Hän kävi Turun katedraalikoulua ja pääsi ylioppilaaksi Turussa 1724. Turun akatemiassa opiskellut Deutsch siirtyi Venäjälle kuuluneeseen Vanhaan Suomeen ja hänet vihittiin papiksi Viipurin hiippakunnassa 1730.


title: Johan Deutsch

text: Deutsch oli Viipurin tuomiokapitulin notaarina vuodesta 1729, Kivennavan kirkkoherrana vuodesta 1732 ja Hiitolan kirkkoherrana vuodesta 1739. Hänestä tuli lääninrovasti 1750 ja Viipurin tuomiokapitulin jäsen 1751. Deutsch halusi parantaa kansanopetusta ja myi seurakuntalaisilleen painattamiaan suomenkielisiä katekismuksia. Tätä toimintaa pidettiin kuitenkin papille sopimattomana ja Deutsch sai tuomion kirjakauppiaan erioikeuksien loukkaamisesta.


title: Johan Deutsch

text: Johan Deutsch oli naimisissa 1732–1743 Elisabet Nilsdotterin (k. 1743) kanssa ja vuodesta 1744 Kristina Sofia Dannenbergin (k. 1796) kanssa. Hänen poikiaan olivat vt. tuomari Nils Johan Deutsch (1733–1758), viipurilainen raatimies, konrehtori David Deutsch (1736–1767), kapteeni Karl Henrik Deutsch (1738–1773) ja Hiitolan kirkkoherra Gustaf Fredrik Deutsch (1750–1782).


title: Indonesian provinssit

text: Indonesia jakaantuu hallinnollisesti 34 eri provinssiin. Jokaisella provinssilla on oma lainsäädäntönsä, ja provinssia johtaa kuvernööri. Maan provinssit on edelleen jaettu pienempiin hallinnollisiin yksiköihin. Provinsseista viidellä on erityisasema. Acehin, Papuan ja Länsi-Papuan provinsseille on myönnetty itsehallinto. Jakartalla on erityisasema maan pääkaupunkialueena. Yogyakarta on säilynyt kuningaskuntana Indonesian sisällä. Sille myönnettiin erityisalueen asema kiitokseksi tuesta Indonesian itsenäisyystaistelussa. Yogyakartaa johtaa sulttaani.


title: Indonesian provinssit

text: "Provinssit Indonesian kartalla."


title: Puisto (sukunimi)

text: Puisto on seuraavien henkilöiden sukunimi:


title: Jesse Ahonen

text: Jesse Ahonen voi tarkoittaa seuraavia henkilöitä:


title: Rasmus Dahlin

text: Rasmus Dahlin (s. 13. huhtikuuta 2000 Trollhättan) on ruotsalainen jääkiekkoilija, joka edustaa NHL-liigassa pelaavaa Buffalo Sabresia. Kun Dahlin oli 16-vuotias, hänestä tuli ensimmäinen 2000-luvulla syntynyt pelaaja Ruotsin korkeimmalla sarjatasolla. Saman kauden aikana hänestä tuli myös ensimmäinen 2000-luvulla syntynyt pelaaja, joka on tehnyt tehopisteen nuorten maailmanmestaruuskilpailuissa.


title: Rasmus Dahlin

text: Dahlin valittiin odotusten mukaisesti ensimmäisenä .


title: Rasmus Dahlin

text: Ensimmäisen kerran Dahlin nousi Frölunda HC:n pelaavaan kokoonpanoon kaudella 2016–2017. Lokakuussa 2016 hänestä tuli ensimmäinen 2000-luvulla syntynyt pelaaja SHL-liigassa. Pelatessaan Karlskronaa vastaan kuukautta myöhemmin Dahlin teki ensimmäisen maalinsa. Samalla hänestä tuli historian toiseksi nuorin Ruotsin pääsarjassa maalin tehnyt pelaaja. Ennen marraskuuta Dahlin oli saanut vastaanottaa ainoastaan Ruotsin valtion määrittelemää minimipalkkaa (150 euroa kuukaudessa). Saatuaan kuitenkin tarpeeksi SHL-otteluita tililleen hän sai oikeuden ensimmäiseen tulokassopimukseensa.


title: Rasmus Dahlin

text: Syksyllä 2016 Dahlin kutsuttiin alustavasti vuoden 2017 nuorten MM-kilpailuihin osallistuvaan Ruotsin maajoukkueryhmään. Muutama kuukausi myöhemmin hänet nimettiin joulupäivänä Ruotsin lopulliseen kokoonpanoon, minkä myötä hänestä tuli kilpailujen nuorin pelaaja. Turnauksen avausottelussa Dahlin onnistui maalinteossa, kun hän teki Ruotsin viidennen maalin Tanskaa vastaan. Maalin ja maalisyötön seurauksena Dahlinista tuli yhdeksäs 16 vuoden ikäisenä tehopisteen tehnyt pelaaja nuorten MM-kisahistoriassa. Saman ottelun aikana hänestä tuli myös MM-kisahistorian nuorin ruotsalainen maalintekijä sekä ensimmäinen 2000-luvulla syntynyt pelaaja, joka on tehnyt tehopisteen nuorten maailmanmestaruuskilpailuissa. Ruotsi jäi turnauksessa neljänneksi, kun se hävisi pronssiottelussa Venäjälle jatkoajan jälkeen 1–2.


title: Rasmus Dahlin

text: "Jatkoaika.comin" verkkolehdelle antamassaan haastattelussa Dahlin kuvaili itseään kahden suunnan puolustajana. Verkkolehden Markus Suhonen määritteli Dahlinin osaamisen hyökkäysalueella "vaaralliseksi yhdistelmäksi liikkuvuutta ja kiekollista osaamista".


title: Julie Summers

text: Julie Summers (s. 1960) on englantilainen kirjailija. Päätoimisena kirjailijana hän on ollut vuodesta 2004 alkaen. Useat hänen teoksistaan käsittelevät toista maailmansotaa. Televisiosarja Kotilieden lämpöä ("Home Fires") on saanut innoituksensa Summersin teoksesta "Jambusters".


title: Jesse Ahonen (jääkiekkoilija)

text: Jesse Henrik Ahonen (s. 15. heinäkuuta 1997 Lahti) on suomalainen jääkiekkopuolustaja, joka pelaa Mestis-joukkue KOOVEE:ssä.


title: Jesse Ahonen (jääkiekkoilija)

text: Ahonen on Pelicansin kasvatti ja pelannut seurassa koko junioriuransa ajan, mutta hän piipahti myös Vierumäki Unitedin B-nuorten Suomi-sarjajoukkueessa kaudella 2013–2014.


title: Jesse Ahonen (jääkiekkoilija)

text: Kaudella 2016–2017 Ahonen debytoi Pelicansin SM-liigajoukkueessa, jossa hän pelasi kaksi ottelua. Ahonen sai tililleen ensimmäisen liigaottelunsa 22. lokakuuta 2016 vieraissa Vaasan Sportia vastaan. Hänet merkittiin Pelicansin seitsemänneksi puolustajaksi ja Ahonen jäi lopulta ilman peliaikaa. Toisessa ottelussaan 12. marraskuuta 2016 vieraissa KooKoota vastaan hän sai ensimmäiset jääaikansa SM-liigassa, mutta Ahonen merkittiin taas seitsemänneksi puolustajaksi ja hänelle kertyi peliaikaa kaikkiaan vain 53 sekuntia. Suurimman osan kaudestaan Ahonen pelasi kuitenkin lainalla Mestis-joukkue Heinolan Peliitoissa, jossa hän pelasi 27 runkosarja- ja neljä playoff-ottelua tehden kaksi syöttöpistettä.


title: Jesse Ahonen (jääkiekkoilija)

text: Ahonen siirtyi kaudeksi 2017–2018 Venäjän nuorten sarja MHL:n kiinalaiseen tulokasjoukkueeseen KRS Junioriin. Elokuussa 2017 hän teki vuoden mittaisen ja kaksisuuntaisen KHL-sopimuksen joukkueen emoseuran Kunlun Red Starin kanssa.


title: Jesse Ahonen (jääkiekkoilija)

text: Kaudeksi 2018–2019 Ahonen palasi vuoden mittaisella sopimuksella Peliittoihin. Hän pelasi alkukaudella myös neljä ottelua lainalla Pelicansin SM-liigajoukkueessa, kunnes joulukuussa 2018 Ahonen siirtyi loppukauden kattavalla sopimuksella Mestiksen nousijajoukkue KOOVEE:n riveihin.


title: Jesse Ahonen (jääkiekkoilija)

text: Ahonen valmistui ylioppilaaksi Lahden lyseon lukiosta keväällä 2016.


title: Valemedia

text: Valemedia on mielipiteisiin perustuvaa, vastoin hyvää journalistista tapaa toimiva viestintäkanava, jota voidaan käyttää informaatiosodan välineenä. Valemedia-sana poimittiin Kotimaisten kielten keskuksen sanatietokantaan vuonna 2016. Valemedian tuottamaa ja välittämää uutiselta vaikuttavaa tekstiä kutsutaan valeuutiseksi.


title: Valemedia

text: Saksalaisella kielialueella valelehdistö (saks. "Lügenpresse") on poliittinen iskusana, jota on suunnattu poleemisesti ja halventavialla aikomuksella erilaisiin mediatuotteisiin 1800-luvun puolivälistä alkaen. Termiä alettiin käyttämään Saksassa ensimmäisen maailmansodan aikaan, jolloin "valhelehdistöllä" viitattiin ulkomaiden mediaan. Myös Hitler käytti termiä hyökätessään lehdistöä vastaan 1920-luvulla. Sittemmin "Lügenpresse"-termiä ovat käyttäneet Itä-Saksan sosialistidiktaattorit ja Saksan islamofobinen Pegida-liike, joka haukkuu mediaa valemediaksi.


title: Valemedia

text: Radikaalivasemmiston näkemysten mukaan valtamedia valehtelee varsinkin vapaan kapitalismin ongelmista. Valelehdistö-sana valittiin Saksassa vuoden 2014 ”epäsanaksi”.


title: Valemedia

text:
2010-luvulla monet tunnetut populistipoliitikot (mm. Donald Trump ja Jussi Niinistö) ovat väittäneet yleisesti luotettavina pidettyjä medioita valemedioiksi.
Ylen Kuningaskuluttaja-ohjelman artikkelin mukaan MV-lehti, Uberuutiset, Finleaks ja Whatdaafuck kuuluvat ”vale- ja vihamedioihin”. Vuonna 2016 parikymmentä johtavaa suomalaista päätoimittajaa allekirjoitti adressin ”valemedioita” vastaan tarkoittaen sellaisia viestimiä, jotka eivät noudata hyvää journalistista tapaa mutta nimittävät itseään ”mediaksi”, jotka yrittävät hämärtää tai vääristellä tosiasioita. Päätoimittajat lupasivat puolustaa uutisten oikeellisuutta, sananvapautta ja journalismin vapautta poliittisesta painostuksesta.


title: Words

text: Words voi tarkoittaa ainakin seuraavia:


title: Robert T. Lincoln

text: Robert Todd Lincoln (s. 1. elokuuta 1843 – 26. heinäkuuta 1926) oli yhdysvaltalainen lakimies, poliitikko ja liikemies. Hän toimi muun muassa Yhdysvaltain sotaministerinä James Garfieldin ja Chester Arthurin kabineteissa (1881–1885), Yhdysvaltain Britannian suurlähettiläänä (1889–1893) ja junanvaunuja valmistaneen Pullman Companyn hallituksen puheenjohtajana.


title: Robert T. Lincoln

text: Robert T. Lincoln oli Abraham Lincolnin ja Mary Todd Lincolnin ainoa aikuisikään asti selvinnyt lapsi. Robert hyötyi suuresti isänsä maineesta: esimerkiksi suurin syy Robertin valinnaksi sotaministeriksi oli juuri hänen isänsä.


title: Kotilieden lämpöä

text: Kotilieden lämpöä ("Home Fires") on brittiläinen televisiosarja, jonka tapahtumat sijoittuvat Englantiin toisen maailmansodan aikana. Sarja on saanut innoituksensa Julie Summersin kirjasta "Jambusters". Päähenkilöitä ovat Great Paxford -nimisen maalaiskylän naiset, jotka osallistuvat Women's Institute -järjestön toimintaan. Sarjan tapahtumat alkavat sodan lähestyessä elokuussa 1939.


title: Kotilieden lämpöä

text: Sarjan ensimmäinen, kuuden jakson mittainen tuotantokausi valmistui vuonna 2015 ja toinen vuonna 2016. Suomessa sarja on esitetty Yle TV1 -kanavalla. Ensimmäisen kauden jaksot esitettiin 26. helmikuuta – 1. huhtikuuta 2016, ja toisen kauden jaksot 30. syyskuuta – 4. marraskuuta 2016. Ohjelma oli katsottavissa myös Yle Areenassa.


title: Pepe (internet-meemi)

text: Pepe on alun perin sarjakuvahahmo Matt Furien sarjakuvasta Boy's Club ja suosittu internet-meemi. Ulkomuodoltaan Pepe on vihreä antropomorfinen sammakko.


title: Pepe (internet-meemi)

text:
Pepe esiintyi ensimmäisen kerran Matt Furien Microsoft Paintilla piirtämässä sarjakuvassa "Playtime". Sarjakuvaa julkaistiin 2005 Myspacessa blogipostauksina.
Furien sarjakuvia julkaistiin painettuna 2006 jolloin hän poisti netissä julkaistut kuvat.


title: Pepe (internet-meemi)

text: Vuonna 2008 skannattu sarjakuva, jossa Pepe lausuu meemiksi muodostuneen tokaisunsa "Feels good man" (suomennettu mm. muodossa "tuntuu höpöltä jäbä") lähetettiin 4chanin /b/-palstalle.


title: Pepe (internet-meemi)

text:
4chanin käsittelyssä Pepe sai muita ilmeitä ja tunnetiloja kuvaavia muotoja kuten surullinen sammakko (sad frog), tyytyväinen sammakko (smug frog). Tällöin Pepe myös vakiintui väriltään vihreäksi, alkuperäisten sarjakuvien oltua mustavalkoisia.
Erilaisten Pepe-kuvien keräilystä tuli myös meemi itsessään. Niitä alettiin kutsua harvinaisiksi Pepeiksi (rare Pepe).
Melankoliaa ilmaiseva Krautchanilta kotoisin olevan Wojak tai Feels Guy alkoi esiintyä yhdessä Pepen kanssa eri yhteyksissä.


title: Pepe (internet-meemi)

text: Toukokuussa 2017 Matt Furier julkaisi sarjakuvan, jossa Pepe on kuollut. Furier oli pahoillaan siitä, että alkujaan leppoisasta hahmosta oli tehty äärioikeistolainen vihasymboli. Pepen hautajaisilla Furier on saattanut ilmaista, ettei vihan levittäminen ollut hahmon tarkoitus.


title: Pepe (internet-meemi)

text: Julkkiksista ainakin Nicki Minaj ja Katy Perry ovat postailleet sammakoita.


title: Pepe (internet-meemi)

text:
Yhdysvaltain vuoden 2016 presidentinvaalien aikana Pepesta tuli suosittu Donald Trumpiin yhdistetty symboli.
Trump ja hänen poikansa ovat julkaisseet Twitterissä kuvan, jossa Trump esiintyy sammakkona tai sammakon kanssa.


title: Pepe (internet-meemi)

text: Syyskuussa 2016 Hillary Clintonin kampanjasivustolla julistettiin Pepen olevan valkoista ylivaltaa edustava symboli.


title: Pepe (internet-meemi)

text: Kuun lopussa Anti-Defamation League lisäsi Pepen vihasymbolien tietokantaansa, koska Pepeä on käytetty antisemitistisissä tai rasistisissa meemeissä.


title: Pepe (internet-meemi)

text: Hiljattain Pepe on myöskin tullut 4chanista lähtöisin olevan Kekistan-meemin yhdeksi pääsymboliksi. Kekistan on 4chanin keksimä kuvitteellinen valtio, jonka ovat asuttaneet "roskapostaajiksi" (eng. Shitposters) kutsuttu kuvitteellinen etninen ryhmä, jotka kutsuvat itseään nimellä "kekistani". Tämä kuvitteellinen kansanryhmä palvoo muinaisen Egyptin Kek-jumalaa. Jo Joulukuussa 2015 suunniteltiin, mihin tämä kuvitteellinen valtio voisi maailmankartalla sijoittua.


title: Pepe (internet-meemi)

text: Kekistan-meemi alkoi levitä ympäri Internetiä kulovalkean tavoin: Jo 48 tunnissa, "Kekistanin tasavallan" Twitter-sivut saivat yli 5 000 seuraajaa. Samoihin aikoihin ilmiölle perustettiin myös nettisivu, kekistan.com, joka sisältää myös esimerkiksi meemiin liittyvän "Kek-manifestin". Yksi meemin iskulauseista onkin "Ei ole muuta jumalaa kuin Kek ja Pepe on hänen lähettiläänsä", joka on muunnelma Shadahahista eli islamilaisesta uskontunnustuksesta.


title: Pepe (internet-meemi)

text: Kekistanille on suunniteltu jopa oma lippunsa. Kekistanin lippu muistuttaa Natsi-Saksan sotalippua, mutta Kekistanin lippu ei ole punainen, vaan vihreä. Lisäksi lipun keskellä oleva iso hakaristi on korvattu neljällä K-kirjaimella, joiden keskellä on kolme I-kirjainta. Myös vasemman yläkulman risti on korvattu neljällä neliapilan lehteä muistuttavalla symbolilla. Kekistanille on suunniteltu jopa oma kuvitteellinen historiansa.


title: Pepe (internet-meemi)

text: Lisäksi Manuele Pepen, tai tunnetummin P.E.P.E:n, 80-luvun italodiskoartistin Shadilay-kappaletta on käytetty Kekistanin kuvitteellisena kansallislauluna. Kyseinen kappale onkin saanut uutta suosiota tultuaan osaksi Kekistan-meemiä. Myös kappaleen levyn kannessa oleva sammakkohahmo, joka pitää taikasauvaa kädessään on herättänyt huomiota, koska yhdessä tämä sammakkohahmo ja artistin nimi on liitetty Pepeen. Manuele Pepe on ollut tietoinen kappaleeseensa liittyneestä ilmiöstä ja hän julkaisikin kappaleen musiikkivideon Youtubeen vuonna 2017.


title: Pepe (internet-meemi)

text: Helmikuussa 2017 Media Matters for America julisti artikkelissaan "The Gateway Pundit" -blogin toimittaja Jim Hoftin näyttäneen "rasistista Pepe-käsimerkkiä" vierailullaan Valkoisessa talossa. Media Mattersin mukaan käsimerkki on yhteydessä Pepe-meemiin. Lisäksi Hoft oli käyttänyt tweetissään kuvaa lähetettäessä sammakko-emojia 🐸.


title: Pepe (internet-meemi)

text: Myöhemmin alt-right-liikkeeseen liitetyt henkilöt kuten Breitbartin Milo Yiannopoulos ja Mike Ma ovat poseeranneet näyttäen symbolia.


title: Pepe (internet-meemi)

text: Daily Kos selittää käsimerkin näin: kolme suorassa olevaa sormea muodostavat W-kirjaimen ja peukalon ja etusormen ympyrä P-kirjaimen, joista muodostuu lyhenne WP, joka merkitsee sanoja White Power.


title: Kapokki

text: Kapokki (myös kapok, kasvivilla tai ceibavilla) on silkinkiiltoista villaa, jota saadaan tiettyjen kapokkipuiden ("ceiba") kotahedelmissä olevista siemenkarvoista. Kapok-kuitua voidaan käyttää esimerkiksi patjojen tai peitteiden täytteenä. Kapokkikuitu on täysin biohajoavaa. Kapokkikuitu tunnetaan myös nimellä Jaavan puuvilla (engl. Java Cotton) tai silkkipuuvilla.


title: Kapokki

text: Kapokkipuut ovat korkeita trooppisia puita, jotka kuuluvat malvakasvien ("malvaceae") heimoon. Kapokkipuu eli Amazoninkapokkipuu ("Ceiba pentandra") on kapokkikuidun pääasiallinen lähde. Muita nimiä "Ceiba pentandran" ohella ovat esimerkiksi "Bombax occidentale" tai "Ceiba occidentalis".